**100 m3/h és feletti kapacitási igényű telephelyeinek Földgáz értékesítési szerződés tervezete:**

**FÖLDGÁZÉRTÉKESÍTÉSI SZERZŐDÉS**

***(B2 részajánlati terület)***

**TARTALOMJEGYZÉK**

[1. Preambulum 3](#_Toc481570227)

[2. Fogalom meghatározások 4](#_Toc481570228)

[3. Szerződés tárgya 5](#_Toc481570229)

[4. Átadási pont 7](#_Toc481570230)

[5. Szerződött időszaki mennyiséggel kapcsolatos jogok és kötelezettségek 7](#_Toc481570231)

[6. Szerződött teljesítménnyel kapcsolatos jogok és kötelezettségek 7](#_Toc481570232)

[7. Földgázminőség 7](#_Toc481570233)

[8. Felhasználási igénybejelentés 9](#_Toc481570234)

[9. Korlátozás 9](#_Toc481570235)

[10. Gázmérés és elszámolás rendje 12](#_Toc481570236)

[11. A szolgáltatás díja 14](#_Toc481570237)

[12. Fizetési feltételek 15](#_Toc481570238)

[13. Az elosztói szolgáltatás szüneteltetése, megtagadása 16](#_Toc481570239)

[14. Üzemeltetési előírások 18](#_Toc481570240)

[15. Adat és információszolgáltatás 19](#_Toc481570241)

[16. Szerződés teljesítésének biztosítéka 20](#_Toc481570242)

[17. Teljesítés jogszerű megtagadása 20](#_Toc481570243)

[18. Szerződésszegés és jogkövetkezményei 21](#_Toc481570244)

[19. Felek együttműködése 25](#_Toc481570245)

[20. Vis Maior 25](#_Toc481570246)

[21. Szerződés hatálya 26](#_Toc481570247)

[22. Módosítás 26](#_Toc481570248)

[23. Szerződés megszűnése, megszüntetése 27](#_Toc481570249)

[24. Titoktartás 29](#_Toc481570250)

[25. Adatvédelem 30](#_Toc481570251)

[26. Jogok és kötelezettségek átruházása 30](#_Toc481570252)

[27. Együttműködés 30](#_Toc481570253)

[28. Kapcsolattartás, értesítések 31](#_Toc481570254)

[29. Érvénytelenség 33](#_Toc481570255)

[30. Irányadó jog 33](#_Toc481570256)

[31. Jogviták 33](#_Toc481570257)

[32. Nyilatkozatok 33](#_Toc481570258)

[33. Egyéb rendelkezések 35](#_Toc481570259)

[34. Záró rendelkezések 35](#_Toc481570260)

Mellékletek:

1. sz. melléklet: Műszaki adatok

2. sz. melléklet: Műszaki adatok a felhasználási helyek esetében

**FÖLDGÁZÉRTÉKESÍTÉSI SZERZŐDÉS**

**100 m3/h és feletti kapacitású csatlakozási pontokra**

,amely létrejött alulírott napon és helyen

**MÁV-START Vasúti Személyszállító Zártkörűen Működő Részvénytársaság**

Rövidített cégnév: **MÁV-START Zrt.**

Székhely: H-1087 Budapest, Könyves Kálmán krt. 54-60.

Levelezési címe: 1940 Budapest

Számlavezető pénzintézete: Raiffeisen Bank Zrt.

Számlaszáma: 12001008-00154206-00100003

Adószáma: 13834492-2-44

Statisztikai számjel: 13834492-4910-114-01

Cégbíróság és cégjegyzékszáma: Fővárosi Törvényszék Cégbírósága

 Cg. 01-10-045551

Képviseli: Csépke András vezérigazgató

mint vevő - továbbiakban: **Vevő** – valamint,

**Eladó:**

Székhelye:

Levelezési címe:

Számlavezető pénzintézete:

Számlaszáma:

Adószáma:

Statisztikai számjel:

Cégbíróság és cégjegyzékszáma:

Aláírási joggal felruházott képviselő:

mint eladó - továbbiakban: **Eladó;** (Vevő és Eladó továbbiakban együttesen Fél vagy Felek) – között az alulírott napon és helyen, az alábbi feltételekkel:

1. **Preambulum**

Vevő a közbeszerzésekről szóló 2015. évi CXLIII. törvény (továbbiakban: Kbt.) vonatkozó előírásai szerint az Európai Unió Hivatalos Lapja kiegészítésében (TED) … számon közzétett „A MÁV Zrt., a MÁV-START Zrt., a MÁV-HÉV Zrt., a MÁV FKG Kft. és a GYSEV Zrt. 20 m3/h-t elérő vagy azt meghaladó kapacitás igényű telephelyeinek földgázellátása szabadpiaci keretek között 2017. október 1. és 2018. október 1. közötti időszakban” tárgyú közbeszerzési eljárást folytatott le. A közbeszerzési eljárás során az Eladó „B2”„X” rész tekintetében ajánlatot tett, amelyet mint legkedvezőbbet, Vevő elfogadott. Jelen adásvételi szerződés a lefolytatott közbeszerzési eljárás vonatkozásában jött létre.

1. **Fogalom meghatározások**

**Elszámolási mérés:** az üzemi és kereskedelmi szabályzat szerint kialakított, a földgázforgalom hiteles mérésére szolgáló, a szállítói vagy az elosztói engedélyes felügyelete alatt működő rendszer.

**Szerződéses időszaki Alulszállítás:** a Szerződéses Földgázmennyiségnél a megengedett eltérés mértékét meghaladó mértékkel kevesebb földgáz rendelkezésre bocsátása.

**Szerződéses időszaki Alulvételezés:** a Szerződéses Földgázmennyiségnél (maximum mennyiség) a megengedett eltérés mértékét meghaladó mértékkel kevesebb földgáz átvétele.

**Szerződéses időszaki Túlvételezés:** a Szerződéses Földgázmennyiségnél (Szerződéses Maximum Mennyiség) több földgáz átvétele.

**Szerződéses Maximum Mennyiség:** a Szerződés 3. pontjában, valamint az 2. számú mellékletben meghatározott szerződéses időszakra vonatkozó maximum mennyiség.

**Szerződéses Minimum Mennyiség:** a Szerződéses Földgázmennyiség 5.1 pontban meghatározott negatív irányba megengedett eltérésének mértékével csökkentett a Szerződés 3. pontjában meghatározott szerződéses időszakra vonatkozó minimum mennyiség, illetve annak a 18.4. pont szerint módosított értéke.

**Elosztói engedélyes:** A földgáz elosztó többségi tulajdonosa a földgáz elosztóvezeték rendszernek, rendelkezik az elosztóvezeték rendszer működtetéséhez szükséges mérő, szabályozó és telemechanikai rendszerekkel. Szervezetet működtet a földgáz rendszer fenntartására és üzemzavara elhárítására.

**Fogyasztási igénybejelentés:** az átvételre tervezett földgázmennyiségnek a rendszerhasználó által lekötött kapacitás figyelembevételével a kiadási pontokra, az ÜKSZ-ben rögzített eljárási rendnek megfelelően gáznapra történő megadása;

**Forráshiány:** a földgázszállító rendszer azon állapota, amikor a fogyasztási igények meghaladják a forrás mennyiségét, és az együttműködő földgázrendszer forrás-fogyasztás egyensúlya normál üzemmeneti intézkedésekkel nem biztosítható.

**Fűtőérték:** az a hőmennyiség, amely állandó nyomáson, meghatározott (1 gnm3) mennyiségű földgáznak levegőben való tökéletes elégése során felszabadul, ha az égéstermék véghőmérséklete megegyezik a kiindulási hőmérséklettel, valamint mind a kiindulási komponensek, mind az égéstermékek gáz halmazállapotúak. Mértékegysége: MJ/gnm3

**Gázhét:** az adott hét hétfőn reggel 06:00-tól a következő hét hétfőn reggel 06:00-ig tartó időszak.

**Gáznap:** az adott nap reggel 06:00-tól a következő nap reggel 06:00-ig tartó időszak.

**Gáztechnikai normál m3:** az a gázmennyiség, amely 288,15 K hőmérsékleten és 101325 Pa nyomáson 1 m3 térfogatot foglal el. Mértékegysége: gnm3

**Igénybejelentési hiba:** a Vevő által adott napi igénybejelentés és a tényleges gáznapi vételezés MJ-ban számított különbsége ±12%-nál nagyobb eltérést mutat.

**Kiegyensúlyozó földgáz:** adott gáznapon a rendszerhasználók által az együttműködő földgázrendszerbe beadott és a ténylegesen vételezett földgázmennyiségek közötti különbség kiegyenlítésére a földgázszállító által felhasznált földgázmennyiség.

**Kiegyensúlyozási pótdíj:** a földgázszállító rendszeren a tényleges betáplálás és vételezés alapján megállapított, a megengedett eltérés túllépése miatt a földgázszállító által a rendszerhasználókkal szemben – külön jogszabály alapján – érvényesíthető pótdíj.

**Korlátozás:** földgázellátási zavar esetén az egyes korlátozási kategóriákba besorolt felhasználók gázfogyasztásának csökkentése vagy megszüntetése annak érdekében, hogy az együttműködő földgázrendszeren vagy annak egy részén a hidraulikai egyensúly helyreálljon és fenntartható legyen.

**Korrektor:** A gázmérő által mért aktuális térfogatot számítja át gázipari normál állapotra.

**Minőségi hiba:** amennyiben a Szerződésben kikötött földgázminőségtől az ott meghatározott értéket meghaladó eltérés áll fenn.

**MSZKSZ díj:** 2006. évi XXVI. törvény a földgáz biztonsági készletezéséről jogszabály által meghatározott díjfizetési kötelezettség. A mindenkor hatályos díjat az energetikát felügyelő miniszter hirdeti ki.

**Napi igénybejelentett mennyiség:** a Vevő által a jelen Szerződés 8. pontjában rögzített szabályok szerint a következő gáznapra előre jelzett fogyasztási mennyiség.

**Nem normál üzemmenet:** az az állapot, amikor a szállítóvezetéki gázátadó állomás berendezései közül egy vagy több meghibásodik, nem üzemszerűen működik – ahogyan az a szállítói engedélyes Üzletszabályzatában rögzítve van. A folyamatos földgázátadás és a teljesítés ebben az esetben is biztosított.

**Szerződéses Földgázmennyiségek:** a Szerződés 3. pontjában meghatározott és szerződéses időszakra igényelt és átvenni vállalt földgázmennyiségek.

**Üzemi és Kereskedelmi Szabályzat (ÜKSZ):** az együttműködő földgázrendszert működtető engedélyesek és rendszerhasználók (hozzáférési jogosultak) viszonyát szabályozó, az engedélyesek által kötelezően elkészítendő és a Magyar Energia és Közmű- Szabályozási Hivatal által jóváhagyott szabályzat.

**Üzemzavar:** az összekapcsolt földgázszállító, gáztároló, elosztói és gáztermelő rendszer tervszerű (normál) üzemállapotától való mindennemű, meghatározott mértéket meghaladó eltérés.

**Üzleti titok**: a gazdasági tevékenységhez kapcsolódó minden olyan tény, információ, megoldás vagy adat, amelynek nyilvánosságra hozatala, illetéktelenek által történő megszerzése, vagy felhasználása a jogosult jogszerű pénzügyi, gazdasági érdekeit sértené vagy veszélyeztetné, és amelynek titokban tartása érdekében a jogosult a szükséges intézkedéseket megtette.

1. **Szerződés tárgya**

Eladó eladja, a Vevő pedig megvásárolja a Szerződés jelen pontjában meghatározott földgáz mennyiséget. A Felek megállapodnak, hogy a Vevő a jelen Szerződésben meghatározott felhasználási hely vonatkozásában felmerülő teljes földgázigényét az Eladó, mint földgáz-kereskedelmi működési engedélyes által a jelen Szerződés alapján rendelkezésre bocsátott földgázzal elégíti ki.

A földgáz értékesítés részletes feltételeinek meghatározása érdekében a Felek a földgázellátásról szóló 2008. évi XL. törvény (GET) és a vonatkozó jogszabályok alapján az alábbiak szerint állapodnak meg.

Eladó teljes körű, a földgázrendszer használatát is biztosító földgázellátást nyújt Vevő részére, amire tekintettel Vevő az őt jogszabály alapján megillető, a jelen Szerződés teljesítéséhez szükséges (szállítói, tárolói és elosztási) rendszerkapacitások tekintetében a rendelkezési jogot átadja Eladó részére, illetve megbízza Eladót, hogy a jelen Szerződés teljesítéséhez szükséges elosztóhálózat használati szerződéseket a hálózat üzemeltetőkkel megkösse, és azokat jelen Szerződéssel összevontan kezelje.

A Vevő a Szerződés hatálya alatt az Átadási pontra a 2. számú mellékletben megadott órai teljesítmények lekötésére vállal kötelezettséget, az alább megadott Szerződéses Időszaki földgázmennyiség figyelembe vételével.

A felhasználási helyek részletes mérőteljesítmény és mérőóra típus adatait a 2. számú melléklet tartalmazza. A gnm3 és a MJ / kWh terv adatok közötti átszámításnál a szerződés 7.2. pontja az irányadó.

A Vevő a Szerződés hatálya alatt az alábbi Szerződéses minimum Földgázmennyiség átvételére vállal kötelezettséget:

|  |  |  |  |
| --- | --- | --- | --- |
| Szerződéses időszak | Szerződéses Földgázmennyiség | Szerződéses Minimum Mennyiség(ezer gnm3) | Szerződéses Maximum Mennyiség(ezer gnm3) |
| (GJ/év) | (ezer gnm3/év) |
| 2017.10.01/2018.10.01 |  |  |  |  |

A Vevő által a szerződésbe bevont Csatlakozási pontok száma változhat (új Csatlakozási pont létesülése, régi megszűnése). Az Eladó a Vevő által írásban közölt megszűnést minden esetben köteles elfogadni. A Csatlakozási pontok változása szerződésmódosítást nem eredményez, azonban a Csatlakozási pontok változása következtében a Szerződéses Maximum Mennyiség (Tervezett Szerződéses Maximum Földgázmennyiség) nem növekedhet. A Szerződésben vállalt szállítást a mindenkori Csatlakozási pontok összességére kell értelmezni.

* 1. **Felhasználási hely adatai:**

A felhasználási helyek részletes adatait a 1. számú melléklet tartalmazza.

Az ott felsorolt telephelyek ellátása: 2017. október 1. 06 órától – 2018. október 1. 06 óráig

* 1. **Területileg illetékes Elosztói Engedélyes adatai:**

Szolnok Vasútijármű Javítási Fióktelephely

 Megnevezése: TIGÁZ-DSO Földgázelosztó Korlátolt Felelősségű Társaság

 Székhely: 4200 Hajdúszoboszló, Rákóczi út 184.

 Levelezési cím: 4200 Hajdúszoboszló, Rákóczi út 184.

 Honlap címe: [www.tigaz.hu](http://www.tigaz.hu)

Békéscsaba Vasútijármű Javítási Fióktelephely

Megnevezése: Égáz-Dégáz Földgázelosztó Zrt.

Székhely: 9027 Győr, Puskás Tivadar u. 37.

Levelezési cím: 9027 Győr, Puskás Tivadar u. 37.

Honlap címe: http://www.egaz-degaz-foldgazeloszto.hu/

* 1. **Gázmérő/Gázmérési rendszer tulajdon viszonyai:**

A gázmérési rendszer tulajdonosa: Elosztói Engedélyes/Vevő

A gázmérési rendszer adatait a 2 sz. melléklet tartalmazza.

1. Átadási pont
	1. Az Átadási pont egy adott felhasználási hely vonatkozásában a Vevő felhasználási helyét ellátó földgáz elosztóvezeték a felhasználási hely telekhatárára eső végpontja. A földgáz átadása a Vevő részére az Átadási ponton történik. Eladó a jelen szerződésben rögzített földgázmennyiség és teljesítmény rendelkezésre állást ezen a ponton biztosítja. Vevő a földgázt az Átadási ponton veszi át, és azt a jogszabályi előírások értelmében kizárólag saját célra használhatja fel. Vevő az átvett földgázt harmadik személy számára nem adja tovább, illetve a felhasználási helyről más területre nem vezeti át.
	2. A Szerződés szerinti földgázminőség és átadási nyomás teljesítésének, valamint a kárveszély átszállásának helye az Átadási pont.
2. **Szerződött időszaki mennyiséggel kapcsolatos jogok és kötelezettségek**
	1. Szerződéses Földgázmennyiség megengedett eltérése (Szerződéses Maximum Mennyiség): -30%.
	2. Szerződéses időszaki mennyiségi hibának számít, ha a Vevő földgáz átvétele a Szerződéses Mennyiségtől a megengedett eltérést meghaladó mértékben elmarad (Szerződéses időszaki Alulvételezés) vagy túllépi azt (Szerződéses időszaki Túlvételezés). Szerződéses időszaki Alulvételezés esetén az Eladó hibájából nem teljesült átvétellel az eltérést csökkenteni kell.
	3. Vevő vállalja, hogy a Szerződés hatálya alatt a Felek által meghatározott minőség, teljesítmény és ütemezés szerint rendelkezésére bocsátott földgázt a Szerződéses Minimum Mennyiségre is figyelemmel, a Szerződésben foglalt feltételekkel az Átadási Ponton átveszi és annak ellenértékét Eladó részére megfizeti.
3. Szerződött teljesítménnyel kapcsolatos jogok és kötelezettségek
	1. A Vevő által lekötött órai teljesítmény a mindenkor hatályos ÜKSZ rendelkezéseinek megfelelő időben benyújtott szerződéses időszaki igénybejelentés alapján módosítható a soron következő Gázév vonatkozásában.
	2. A szerződött teljesítmény módosítására egyebekben – ideértve a tárgyi Gázév vonatkozásában történő módosítást is – kizárólag a Felek közös megegyezésével kerülhet sor, a 22.1 pont figyelembevételével.
4. Földgázminőség
	1. A Vevő részére átadott földgáz minősége megfelel a GET VHR-ként kiadott, a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I.30.) Korm. Rendelet (továbbiakban: „**GET VHR**”) 11. számú melléklete előírásainak, a 2H jelű gázcsoportra vonatkozóan. A földgáz szagosított formában kerül átadásra a Vevőnek.
	2. Szerződött fűtőérték: 34 MJ/gnm3

A napi átlagfűtőérték értékének ingadozása nem lehet több a szerződött fűtőérték ±5%-os sávjánál, kivéve a gázátadó állomáson fellépő nem normál üzemmenet, a 15.1.) pont szerint megfelelő időben előre jelzett karbantartási munka vagy a vis maior esetét.

Minőségi hibának tekintendő a földgáz fűtőértéke – mint minőségi elem szempontjából – ha az a fenti szerződött fűtőértékre vonatkozó megengedett eltérés mértékén kívül esik.

* 1. Átadási nyomás

A földgáz Átadási ponton történő átadása Vevőnek kis- /emelt kis- /közép- / nagy közép- / nagy nyomáson történik.

Minőségi hibának számít a földgáz nyomása - mint minőségi elem szempontjából - ha az a minimum érték alá csökken kivéve a 13. pont szerint megfelelő időben előre jelzett karbantartási munka, a gázátadó állomáson fellépő nem normál üzemmenet, vagy a vis maior esetét.

* 1. Minőségmérés

A földgáz minőségi paraméterei alatt az összetevőinek koncentrációja, relatív sűrűsége, Fűtőértéke, égéshője, Wobbe száma valamint egyéb anyagok (S, SH szennyeződések illetve azok nyomása) értendők.

Az ellátórendszerbe betáplált földgáz minőségi jellemzőinek biztosításáért a földgázszállítói engedélyes a felelős. A földgázszállítói engedélyes által szolgáltatott minőségi jellemzőket a Felek a jelen Szerződés szerinti elszámolásukhoz elfogadják.

* 1. A vonatkozó, 7.1. pont szerinti GET VHR Kormány Rendelet előírásainak nem megfelelő minőségű földgáz esetében a Felek a 7.6. pont szerint járnak el. Amennyiben a Vevő a felajánlott, eltérő minőségű földgázt elfogadja, úgy a Felek e tekintetben irányadó jogaikat és kötelezettségeiket külön megállapodásban rögzítik. E külön megállapodás megkötését a 22.1. pontban meghatározottak szerint bármelyik Fél jogosult kezdeményezni.
	2. Minőségi kifogás eljárásrendje

Az átadott földgáz mennyiségét és minőségét érintő reklamációs kérdésekben a földgázszállítói engedélyes felé kizárólag Eladó jogosult eljárni.

A joghatással járó minőségi adatok meghatározásának megengedett eltérése az (MKEH jogutódja) a Budapest Főváros Kormányhivatal vagy a bevizsgálásra engedéllyel rendelkező akkreditált szervezet által végzett ellenőrző méréshez viszonyítva legfeljebb ±1% lehet.

A Vevő a minőségi adatokkal szemben kizárólag írásban emelhet kifogást az Eladó felé. A minőségi reklamáció kivizsgálását az Eladó haladéktalanul megkezdi, és vizsgálat eredményéről a Vevőt 30 napon belül tájékoztatja, és a reklamáció megalapozottsága esetén a szükséges korrekcióról intézkedik, valamint a korrekcióból származó elszámolási kötelezettségét is elvégzi.

Az elszámolás alapját érintő földgázminőségi (Fűtőérték / Égéshő) reklamáció akkor lehet megalapozott, ha a Vevő az észlelt minőségi hibát haladéktalanul, de legkésőbb 4 órán belül az Eladónak írásban bejelentette. A minőségi kifogás minden egyéb esetben megalapozatlannak minősül.

Ha a kifogásolt földgázból a felek közösen, a vonatkozó műszaki előírások (földgáz mintavételi irányelvek) szerint vett mintával rendelkeznek, akkor annak vizsgálatáról a Felek egyeztetnek. Megegyezés hiányában a mintát az (MKEH- jogutódja) a Budapest Főváros Kormányhivatalba kell szállítani döntő vizsgálat céljából.

Ha az Eladó a minőségi reklamációt nem ismeri el, de a Vevő a földgázból mintával nem rendelkezik, az Eladó a rendelkezésére álló dokumentumok alapján igazolja a kifogásolt időszak tényleges földgáz minőségét.

Ennek sikertelensége esetén a Felek a megegyezést szakértők, illetve az (MKEH jogutódja) Budapest Főváros Kormányhivatal bevonásával kísérlik meg.

Ha a földgáz minőségi paraméterei igazoltan nem elégítik ki a 7.1 pont szerinti Kormány Rendelet, vagy jelen Szerződésben rögzített minőséget (specifikáción kívüli földgáz), akkor az Eladó annak tudomására jutását követően haladéktalanul köteles a specifikációtól való eltérés várható, vagy bekövetkezett mértékéről a Vevőt írásban értesíteni.

A Vevő az értesítést, vagy az egyéb módon tudomására jutott minőségváltozást követően igényelheti a földgáz átadásának szüneteltetését. Abban az esetben, ha az átadott földgáz minősége eltér a Szerződésben meghatározott minőségtől, és erről az Eladó a Vevőt a megfelelően értesítette, azonban a Vevő ezt követő öt (5) munkanapon belül nem emelt kifogást a földgáz átadása ellen, akkor azt úgy kell tekinteni, hogy Vevő az eltérő minőségű földgázt elfogadta. Ebben az esetben a 7.5. pontban foglaltak az irányadók.

Amennyiben a földgáz minősége az Eladónak fel nem róható okok miatt változik meg, szerződésszegés nem következik be, de a Vevő jogosult a minőségi hibás földgáz átvételének visszautasítására.

1. Felhasználási igénybejelentés

8.1 Vevő jelen szerződés keretében felkéri az Eladót, hogy a GET VHR rendelkezéseinek, és a Magyar Földgázrendszer Üzemi és Kereskedelmi Szabályzatának megfelelően a napi és heti felhasználási igénybejelentést helyette elvégezze.

8.2. A Vevő a korábbi átlag felhasználásától jelentős mértékben eltérő várható felhasználásról, tervezett karbantartás, egyéb leállás miatti fogyasztás csökkenésről és egyéb rendkívüli eseményekről tájékoztatja az Eladót.

8.3. Az Eladó az együttműködő földgázrendszer kapacitásainak átmeneti csökkenése, vagy korlátozása esetén tájékoztatja a Vevőt.

1. Korlátozás

9.1. Földgázellátási zavar vagy Földgázellátási válsághelyzet miatt szükségessé vált felhasználás korlátozást a rendszerirányító rendeli el és irányítja, annak végrehajtásáról a rendszerirányító, a földgázszállítói, földgáztárolói, és földgázelosztói engedélyes a Magyar Energia és Közmű- Szabályozási Hivatal által a korlátozható kategóriába tartozó felhasználói körben meghatározott korlátozási sorrendben, a szükséges legkisebb mértékben és időtartamban köteles gondoskodni. A jogszabályban előírtaknak megfelelően, a fentiek szerint elrendelt fogyasztói korlátozás minden esetben a szolgáltatás jogszerű megtagadásának minősül.

A megszakítható módon lekötött teljesítmény mértékéig a Vevő felhasználásának megszakítása nem minősül korlátozásnak.

A Vevő korlátozás elrendelése esetén köteles a rendszerirányító, a földgázszállító, földgáztároló valamint a földgázelosztó utasításait végrehajtani, és az ebből fakadó terheket jogszabályban meghatározott módon viselni, kivéve, ha Vevő a jogszabályi rendelkezések alapján nem korlátozható felhasználónak minősül.

9.2. A Vevő által lekötött földgázteljesítmény korlátozási besorolását a Szerződés 9.12. pontja tartalmazza.

Amennyiben Vevő vételezésének korlátozása mérgező anyagnak a szabadba kerülése révén az emberi életet vagy egészséget, továbbá a környezetet súlyosan veszélyeztetné, akkor a földgázvételezés korlátozásáról, a földgáz biztonsági készlet felhasználásáról, valamint a földgázellátási válsághelyzet esetén szükséges egyéb intézkedésekről szóló 265/2009. (XII.1.) Korm. rendelet 13. § (2) d) pontja tartalmazza azt a hőmérsékleti határértéket, ami alatt a káros anyagok környezetbe jutása valószínűsíthető 279,15 K.

A korlátozási besoroláshoz szükséges mindennemű adatszolgáltatás Vevő kötelessége és felelőssége, azt Eladó nem vizsgálja. Vevő a korlátozási besorolásához szükséges adatokat legkésőbb az érintett Gázév kezdetét 8 nappal megelőzően Eladó rendelkezésére bocsátja az általa megjelölt formátumban. Az összesített korlátozási besorolást a Magyar Energia és Közmű- Szabályozási Hivatal (MEKH) hagyja jóvá. Ennek megfelelően Felek rögzítik, hogy amennyiben a Magyar Energia és Közmű- Szabályozási Hivatal a Vevő korlátozási besorolását felülvizsgálja és módosítja, Vevőnek azt el kell fogadnia, illetve a kérdésben közvetlenül a Magyar Energia és Közmű- Szabályozási Hivatalhoz fordulhat.

Amennyiben Vevő korlátozási besorolásához szolgáltatott bármely adatában változás következik be, erről Eladót haladéktalanul, de legkésőbb 3 napon belül írásban értesíteni köteles melynek elmulasztásából eredő kárért a Polgári Törvénykönyvről szóló 2013. évi V. törvény (a továbbiakban: Ptk.) szabályai szerint felel. A korlátozási besorolás megváltozását Eladó írásban igazolja vissza Vevő felé, amely egyben a Szerződés módosítását is jelenti.

9.3. Amennyiben Vevő teljesítménye az I-V kategóriába került besorolásra, Vevőnek ki kell dolgoznia a korlátozás végrehajtására vonatkozó intézkedési tervét és szabályzatát, valamint annak aktualizálását legalább évenként el kell végeznie. A Vevő korlátozás végrehajtásával megbízott kapcsolattartójának adatait a Szerződés 28.4. pontja tartalmazza.

9.4. A korlátozási kategóriákat jogszabály határozza meg (a jelen Szerződés hatályba lépésének időpontjában a földgázvételezés korlátozásáról, a földgáz biztonsági készlet felhasználásáról, valamint a földgázellátási válsághelyzet esetén szükséges egyéb intézkedésekről szóló 265/2009. (XII.1.) Korm. rendelet  (továbbiakban: „265/2009. (XII.1.) Korm. rendelet”) 12. §-a).

9.5. Korlátozás során a jogszabály szerint meghatározott valamely kategóriára, vagy annak százalékában meghatározott gázmennyiségi hányadára rendelhető el korlátozás, a kategóriák növekvő sorrendjében úgy, hogy a következő kategória csak az alacsonyabb kategóriára már elrendelt teljes korlátozás esetén vonható korlátozás alá.

9.6. Korlátozás esetén az Eladó vagy a területileg illetékes földgázelosztói engedélyes értesíti Vevőt közvetlenül vagy a nemzeti hírügynökség útján. Az V.-VII. korlátozási kategóriába sorolt felhasználókat a rendszerirányító a nemzeti hírügynökség útján is értesíti. A korlátozási értesítés tartalmazza a korlátozás időpontjának megkezdését, a korlátozás mértékét, a korlátozás várható időtartamát.

9.7. A Vevő a korlátozást az értesítést követően önkorlátozással haladéktalanul köteles megkezdeni és a korlátozási besoroláshoz tartozó időn belül végrehajtani. A korlátozás megszüntetéséről a Vevő telefonon, telefaxban, elektronikus levélben vagy a nemzeti hírügynökség útján kap értesítést.

9.8. Ha a korlátozási rendelkezést a Vevő nem, vagy nem megfelelően hajtja végre, az érintett rendszerüzemeltetői engedélyes jogosult Vevőt a korlátozás időtartamára a földgázellátásból kizárni - melynek költségeit Vevő viseli - illetve jogszabályban meghatározott esetben a vételezést fizikailag korlátozni. Emellett Vevő köteles a rendszerirányítói engedélyesnek pótdíjat fizetni, aminek összegét a korlátozás alatt jogszerűtlenül vételezett földgázmennyiségnek megfelelő, a legutolsó nem korlátozott gáznapon vételre felajánlott egyensúlyozó gáz legmagasabb árának az ötvenszeres értékében kell meghatározni.

Ezen túlmenően a Vevő által nem az elrendelés szerint végrehajtott korlátozással más felhasználóknak, földgázipari engedélyeseknek okozott kárért a Vevőt a Ptk. szabályai szerinti kártérítési kötelezettség terheli, különösen ideértve a nem korlátozható felhasználóknál felmerült azon károkat, amik amiatt következtek be, hogy a kizárás más műszaki megoldás hiányában rájuk is kiterjed.

* 1. Az Eladó a földgázelosztói engedélyes bevonásával ellenőrizheti a korlátozás végrehajtását a Vevő Átadási pontjánál a mérő távleolvasása vagy helyszíni leolvasás alkalmazásával.

9.10. A korlátozás megszüntetését követően az érintett rendszerüzemeltetői engedélyes a műszaki kizárást legfeljebb 5 munkanapon belül megszünteti. A rendszerüzemeltető kizárással és a szolgáltatás visszaállításával kapcsolatos költségeit az érintett Vevő viseli.

9.11. Műszaki üzemzavar esetén az illetékes rendszerüzemeltető intézkedik a hiba megszüntetése iránt, ennek érdekében jogosult a szükséges intézkedéseket (ideértve a korlátozás kezdeményezését is) és az üzemzavar elhárításához szükséges cselekményeket külön engedély nélkül megtenni. A műszaki üzemzavar esetén alkalmazandó részletes szabályokat az illetékes rendszerüzemeltető üzletszabályzata tartalmazza.

9.12. A Vevő által lekötött földgázteljesítmény korlátozási kategóriánkénti besorolása a vonatkozó jogszabályi előírásoknak megfelelően történik.

Vevő nyilatkozata alapján a felhasználási hely az alábbiak szerint kerül besorolásra:

|  |
| --- |
| Vevő korlátozható**:**  IGEN / NEM/ RÉSZBEN |
|  |

Vevő nyilatkozata alapján a felhasználási helyek besorolása a 33. Egyéb rendelkezések pontban meghatározottak szerint történik.

Vevő kijelenti,hogy tudomással bír a korlátozási besorolás hatályos szabályozásáról és azok alapján őt terhelő kötelezettségekről, eljárási szabályokról.

A Kbt. 6. § (1) c) alapján Vevő Közszolgáltatói tevékenységet folytatónak minősül, így a 265/2009. (XII.1.) Korm. rendelet 2. § (1) bek. szerinti közellátást biztosítónak felel meg, és a 12.§ (2) c) pontja alapján nem korlátozható kategóriába tartozik.

1. Gázmérés és elszámolás rendje

10.1 A földgázfelhasználás mérése és távfelügyelete

A Vevő részére átadott földgázmennyiség mérése a jelen Szerződés 2. sz. mellékletében meghatározott mérőrendszerrel történik. A mérőrendszer cseréje esetén az ennek megfelelően elkészített új melléklet a 2. sz. melléklet helyébe lép. Az Eladó és/vagy az Elosztói Engedélyes jogosult a lekötött legnagyobb teljesítmény igénybevételét bármely időpontban ellenőrizni, a gázmérő berendezésre teljesítménymérő készüléket felszereltetni.

10.1.1 Az Elosztói Engedélyes által havi rendszerességgel kigyűjtött órai kiolvasásokat havi egyszeri alkalommal, saját költségén a kiolvasást követő 8 munkanapon belül, elektronikus formában az Eladó, Vevő részére megküldi, vagy informatikai platformján hozzáférhetővé teszi. A Vevő a jelen szerződés aláírásával hozzájárulását adja az Eladónak ahhoz, hogy a GET 17. §-ban meghatározott adatokhoz, de különösen a fogyasztási adatokhoz, a területileg illetékes földgázelosztónál hozzáférjen a GET 17. § -nak megfelelően.

* 1. Elszámolás

 A Felek közötti elszámolás alapját a Vevő részére az Átadási Ponton átadott földgázmennyiség, illetve az abból számított hőmennyiség képezi.

Az elszámolás alapja a mérési helyen az elszámolási időszakra vonatkozóan gnm3-re átszámított átadott-átvett földgázmennyiség és az elszámolási időszakra a két tizedes-jegy pontosságú átlag fűtőérték/égéshő adatok szorzatával képzett energiamennyiség, MJ-ban vagy kWh-ban kifejezve.

A Vevő a jelen szerződés aláírásával hozzájárulását adja ahhoz, hogy az Eladó az Elosztói Engedélyestől, illetve a rendszerirányítói engedélyestől az elszámolási mérési adatokat megkérje, azokat tárolja, és kijelenti, hogy ezen adatokat a Szerződés szerinti elszámolás alapjául elfogadja.

A rendelkezésre bocsátott földgáz telemechanikai rendszerről távleolvasás útján meghatározott mennyiségi értékét a Felek a helyszíni leolvasással egyenértékűnek tekintik, s elszámolásuk alapjaként elfogadják.

Telemechanikai rendszer hiánya esetén az elszámolás alapját a korrektor által meghatározott gáztérfogat képezi. A térfogatkorrektor mérőállását a Vevő köteles az elszámolási időszak utolsó napján (munkaszüneti nap esetén az azt megelőző munkanapon) az Elosztói Engedélyes részére (tel, email, fax, internet) megküldeni.

A korrektor meghibásodása esetén az elszámolás a nyers mérő (korrektor nélküli mérő) mérőállása alapján az Eladó elszámolási rendszerében rögzített minőségi adatokból számolt korrekciós tényezővel átszámított gáztechnikai normál állapotnak megfelelő térfogattal történik.

Ha a mérőrendszer meghibásodik a fogyasztásmennyiséget a földgázelosztói engedélyes jogosult becsléssel megállapítani. Ha a becslést követően valós mérőállás áll rendelkezésre, a tényleges fogyasztásmennyiséget a két ismert mérőállás közötti időszakra kell felosztani, és a becslés alapján kiállított számlát elszámolni. A becslés és a becslés elszámolás részletes szabályait a földgázelosztói engedélyes üzletszabályzata tartalmazza.

A Vevő köteles a mérők helyszíni leolvasását az Eladó vagy megbízottja, illetve az Elosztói Engedélyes vagy megbízottja számára előzetesen egyeztetett időpontban lehetővé tenni. Ha a Vevő a mérő leolvasását nem teszi lehetővé vagy gátolja, az Eladó jogosult az aktuális elszámolási időszakra becsült mérőállás alapján számlát kibocsátani, mely nem mentesíti a Vevőt a fizetési kötelezettsége alól, illetve a Vevő a leolvasás időpontjáig a földgázellátásból kizárható.

* 1. Elszámolási időszak

A Felek megállapodnak, hogy a földgázfogyasztás mennyiségi és kapacitás díjainak elszámolása havonta egy alkalommal történik. Ha a Vevő az elszámolási időszaktól eltérő helyszíni mérőleolvasást kér, úgy annak költségeit köteles külön megtéríteni.

* 1. Számlázás

Eladó a Szerződés alapján kibocsátott számláit a mindenkor hatályos számviteli-, és adójogszabályok szerinti formában és tartalommal állítja ki.

A számla benyújtásának helye és címe:

 MÁV-START Zrt.

1426 Budapest, Pf. 27.

A számlák típusai:

|  |  |  |  |
| --- | --- | --- | --- |
| Tartalma | Alapja | Kiállítás időpontja | Fizetési határidő |
| Gázdíj + RHD forgalmi díjtétele | Energiamennyiség | 10.3 pontnak megfelelően meghatározott elszámolási időszakot követő 15. naptári nap | Kézhezvételt követő **30.** (harmincadik) naptári nap |
| Kapacitásdíj | Gázmérő névleges nagysága / Teljesítmény lekötés | Fizetési határidőt megelőző legalább **35** naptári nap | Minden hónap első munkanapja |

* 1. Végszámlázás

Eladó jogosult a GET II. Fejezet Kereskedő váltásra vonatkozó 31/A.§-31/C.§-ban foglaltak szerinti végszámlát kibocsátani. Vevő köteles a végszámla jogossága esetén azt kiegyenlíteni.

10.6. A számla technikai kezelhetősége

A számlákat olyan módon kell benyújtani, hogy egy számlán csak egy POD azonosítóval rendelkező csatlakozási pont számla-adatai jelenjenek meg. Amennyiben a csatlakozási pont több fogyasztásmérővel rendelkezik, a számlaadatokat mérőnként kell megadni. A számlán a pénzügyi, számviteli és adózási előírásokon túlmenően szerepeltetni szükséges valamennyi mérőóra gyári számát a mérő számlázási időszak elejéhez és végéhez tartozó mérőóra állásokat, korrekciós tényezőket, számlázási időszakhoz köthető fűtőértéket. Minden díjtétel külön-külön jelenjen meg.

10.7. A számlázás és a számla fizetés pénzneme a magyar forint.

1. A szolgáltatás díja

11.1 Vevő a jelen Szerződés szerinti földgáz szolgáltatásért kapacitás díjat, gázdíjat és forgalmi díjat fizet.

a) Rendszerhasználati díjak

Forgalmi díj:

 **S = ………. HUF/GJ (vagy HUF/KWh)**

A rendszerhasználati költségek forgalomarányos díja a Gázdíjjal (GD) együtt kerül elszámolásra.

Kapacitás díj:

 **KD = TL \* K [HUF/év]**

A rendszerhasználati díjak kapacitás lekötéséért fizetendő kapacitásdíj (KD) meghatározásának módja

ahol

**TL:** A szerződéses időszakra lekötött legnagyobb órai teljesítmény (mérőméret) (MJ/h-ban/kW-ban)

**K =** ………. H**UF/MJ/h/év / HUF/kW/év** Az éves kapacitásdíj egységára a szerződéskötés időpontjában, a szerződés valamennyi csatlakozási pontjára.

b) Fix gázdíj

A GD értéke a szerződéses időszak során nem kerül változtatásra.

**GD = ……….** HUF/GJ / HUF/kWh

* 1. A rendszerhasználati díjakra vonatkozó jogszabály változása esetén a 11.1. a) pont szerinti rendszerhasználati díjat Eladó jogosult az árváltozásnak megfelelően, a jogszabály-módosítás hatályba lépésével megegyező időponttal egyoldalúan módosítani, és Vevővel szemben érvényesíteni.
	2. A 11. pontban megállapított díjak nem tartalmaznak fogyasztás típusú adókat, így különösen általános forgalmi adó-t (ÁFA-t) és az energiaadót, valamint MSZKSZ díjat, de a kibocsájtott számlában ezek is feltüntetésre kerülnek.
	3. Az MSZKSZ (Magyar Szénhidrogén Készletező Szövetség) díjnak és a szagosítási díjnak – a szagosítási díjat a 11.1.b. pontban meghatározott díj tartalmazza - az arra jogosult szervezet általi módosítása esetén Eladó jogosult a szolgáltatás díját a díjváltozásnak megfelelően, a díjmódosítás hatályba lépésével megegyező időponttal egyoldalúan módosítani, és Vevővel szemben érvényesíteni.
	4. A rendszerhasználati díjak közvetített szolgáltatást tartalmaznak.
1. Fizetési feltételek

12.1 A Vevő köteles az átvett földgáz vételárát illetőleg egyéb fizetési kötelezettségeit a 10.4. pont szerinti határidőben Eladó részére banki átutalás útján megfizetni. A jelen Szerződés tekintetében Vevőnek a vételár megfizetésére irányuló kötelezettsége azon a napon számít pénzügyileg teljesítettnek, amikor a vételárat a számla összegével a Vevő számlavezető pénzintézete megterhelte. A Felek a számla teljesítési idejére vonatkozóan az általános forgalmi adóról szóló törvény időszakos elszámolású ügyleteire vonatkozó mindenkor hatályos aktuális szabályait alkalmazzák.

 A jelen Szerződés 12.4. pontja szerinti késedelmi kamat, illetve 18.4. pont szerinti kötbér megfizetésének esedékessége az azt kiterhelő levél kézhezvételétől számított 30. (harmincadik) naptári nap.

* 1. A Vevő a számlázás vonatkozásában írásban, a vonatkozó számla kézhezvételét követő 30 munkanapon belül jogosult kifogást előterjeszteni. A kifogásnak tartalmaznia kell a vitatott adatot, összeget, valamint a kifogás alapját képező körülményeket. Amennyiben Vevő kifogást terjeszt elő, azt az Eladó a reklamáció, illetve a panasz kézhezvételétől számított legkésőbb 10 munkanapon belül elbírálja. Ebben az esetben az átutalási határidőt a korrigált számlák Vevő általi kézhezvételétől kell számítani.
	2. Amennyiben a jelen Szerződés alapján mindkét Felet a másik Fél részére nem vitatott fizetési kötelezettség terhel, a 10.3. pont szerinti Elszámolási Időszak vonatkozásában az egyes Felek tekintetében fennálló valamennyi fizetési kötelezettség összesítését követően a Felek e fizetési kötelezettségeiket beszámítás útján jogosultak teljesíteni, figyelemmel a Kbt. 135. § (6) bekezdésére is.
	3. Amennyiben bármelyik Fél a jelen Szerződésben meghatározott valamely fizetési kötelezettségének teljesítésével késedelembe esik, úgy a követelő Fél a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.
	4. Amennyiben Vevő a jelen Szerződésben meghatározott valamely fizetési kötelezettségét az esedékesség időpontjáig nem teljesíti, Eladó a 17.c.) pont szerint jogosult a teljesítést mindaddig megtagadni, amíg Vevő a jelzett kötelezettségeinek eleget nem tesz.
	5. Jelen szerződéssel kapcsolatos kifizetések az adózás rendjéről szóló 2003. évi XCII. törvény 36/A. §-ának hatálya alá esnek, melynek értelmében a havonta összesen nettó 200.000,- Ft-ot meghaladó kifizetések esetén a számla kifizetésének feltétele, hogy az Eladó 30 napnál nem régebbi nemlegesnek minősülő együttes adóigazolást mutasson be, adjon át, vagy küldjön meg, amellyel igazolja, hogy az állami adóhatóságnál és a vámhatóságnál nyilvántartott adótartozása nincs, vagy pedig a kifizetés időpontjában szerepeljen a köztartozásmentes adózói adatbázisban.
	6. A Vevő fizetési biztosítékot nem ad, előleget nem biztosít és egyéb szerződést biztosító mellékkötelezettségek nem terhelik.
	7. A Kbt. 135. § (1) szerint a Vevő a Szerződés teljesítésének elismeréséről (teljesítésigazolás) vagy az elismerés megtagadásáról legkésőbb az Eladó teljesítésétől, vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni. Felek elfogadják, hogy a teljesítésigazolás megfelel az Eladó által kiállított számlán szereplő fogyasztott mennyiségi adat Vevő részére a számlán történő közlésével. Az elszámolás alapjául szolgáló mennyiséget a 10.1.1. pont szerint a területileg illetékes Földgázelosztó biztosítja, az 1991. évi XLV. törvény a mérésügyről III. és VII. fejezetében leírtakat teljesítő fogyasztásmérő adatainak leolvasásával és közlésével az Eladó részére.
	8. A fizetési esedékesség: a megfelelő tartalommal kiállított számla ellenértéke – az Art. 36/A. §-ának figyelembe vételével – a számla Vevő általi kézhezvételétől számított 30. (harmincadik) naptári napos fizetési esedékességgel, a Ptk. 6:130. §-a alapján átutalással kerül kiegyenlítésre az Eladó számlájában megjelölt bankszámlára. Vevő a számlák érkeztetését a számlán egyedi azonosítóval regisztrálja.
1. Az elosztói szolgáltatás szüneteltetése, megtagadása

13.1 A Vevő tudomásul veszi, hogy a szolgáltatás a Földgázelosztói Engedélyes érdekkörében felmerülő okokból szüneteltethető ha:

1. az elosztó vezeték karbantartása, felújítása, átalakítása, hibaelhárítása, cseréje más módon nem végezhető el
2. új fogyasztó bekapcsolása azt szükségessé teszi
3. a csatlakozóvezeték és a felhasználói berendezések külön jogszabályban meghatározott ellenőrzésének elvégzését igazoló dokumentumot a Vevő nem tudja a földgázelosztói engedélyes kérésére felmutatni és a földgázelosztói engedélyes bizonyítja, hogy a csatlakozóvezeték és a felhasználói berendezés nem felel meg a biztonságossági követelményeknek.

 A Földgázelosztói Engedélyes a szüneteltetés kezdő időpontját és előrelátható időtartamát, valamint a szükséges biztonsági intézkedéseket legalább 15 nappal korábban az Eladó, valamint a helyileg szokásos módon a Vevő tudomására hozza. Ha a szüneteltetés időpontja, időtartama változik, erről az Eladót és a Vevőt a fentiek szerint értesíti. A szüneteltetésről az Eladó is – a tudomására jutást követően haladéktalanul - tájékoztatja a Vevőt.

 A fent jelzett tájékoztatás teljesítése esetén az elosztási kapacitás időszakos csökkentése vagy az elosztás időszakos szüneteltetése az Eladó részéről nem minősül szerződésszegésnek.

13.2 A földgázelosztói engedélyes az élet- és vagyonbiztonság, valamint a földgázellátás folyamatosságának veszélyeztetettsége esetén a földgázelosztást – előzetes értesítés nélkül is – szüneteltetni köteles.

13.3 A Szolgáltatás szüneteltetésére, illetve megtagadására a jelen Szerződésben meghatározott esetekben Eladó kezdeményezésére is sor kerülhet, amely esetben a földgázelosztói engedélyes a szolgáltatásból történő kizárást a kezdeményezés jogszerűségének vizsgálata nélkül végrehajtja.

13.4 A Vevő tudomásul veszi, hogy a szolgáltatást a földgázelosztói Engedélyes megtagadhatja ha:

1. Vevő a csatlakozóvezetéket, a felhasználói berendezést az életre, a testi épségre, az egészségre vagy a vagyonbiztonságra veszélyes módon használja,
2. Vevő a nyomás alatti szállító- és elosztóvezetéket vagy a csatlakozóvezetéket megbontja, továbbá, amennyiben Vevő vagy a megbízásából eljáró, gázszerelőnek nem minősülő személy a fogyasztói vezetéket megbontja,
3. Vevő a csatlakozási vagy kapacitás lekötési szerződésben megállapított lényeges kötelezettségének a földgázelosztói engedélyes vagy Eladó írásbeli felszólítása ellenére nem tett eleget, különösen, ha

*ca)* a nyomásszabályozó vagy a gázmérő működését befolyásolja,

*cb)* a nyomásszabályozó vagy a gázmérő ellenőrzését, illetve a mérő leolvasását a földgázelosztó vagy megbízottja részére nem teszi lehetővé,

*cc)* a szerződésben meghatározott felhasználási helyen kívüli területre vezet át földgázt,

*cd)* a fogyasztáskorlátozási - illetve megszakítható felhasználó esetén a megszakítási - rendelkezéseknek nem tett eleget,

1. Vevő a gázmérőt szándékosan vagy gondatlanul megrongálja, a gázmérőn, a gázmérő ki- és belépő pontján, a kerülővezeték elzáróján, vagy a csatlakozóvezeték egyéb pontjain elhelyezett záró pecsétet (plombát) eltávolítja, illetőleg ezek sérülését, hiányát a földgázelosztói engedélyesnek vagy Eladónak nem jelenti be.

13.5 A szolgáltatás részben is megtagadható, ha olyan veszélyhelyzet keletkezik, amely a Vevőre, vagy a felhasználási helyén kívüli más személyek életére, vagy vagyonbiztonságára veszélyt jelent (pl. égéstermék elvezető rendszer hibája). Ilyen esetekben a Vevő köteles minden általa észlelt, a szolgáltatással kapcsolatos rendellenességet a földgázelosztói engedélyesnek haladéktalanul bejelenteni. Helyiségen belüli gázszivárgás, gázömlés esetén Vevő köteles a veszély elhárítása érdekében (pl. szellőztetés, gázcsapok lezárása, tűzgyújtás vagy villamos berendezés bekapcsolásának mellőzése, szikraképződés megakadályozása, a veszélyeztetett környezet tájékoztatása) megtenni.

13.6 A területileg illetékes földgázelosztói engedélyes a szolgáltatást 2 munkanapon belül helyreállítja, ha az annak megtagadását kiváltó ok megszűnt és erről tájékoztatást kapott.

13.7 Fenti 13.1.-13.6. pontokban foglaltak bekövetkezte esetén a Szerződéses Maximum Mennyiség rendelkezésre bocsátásának, illetőleg a Szerződéses Minimum Mennyiség átvételének elmulasztása abban az esetben minősül szerződésszegésnek, ha az valamelyik Félnek felróható.

1. Üzemeltetési előírások

14.1 Egyéb megállapodás hiányában a gázmérő (mérési rendszer) és a nyomásszabályozó üzemeltetése, javítása, karbantartása, hitelesítése, felülvizsgálata, szükség szerinti cseréje a tulajdonos kötelezettsége. A Vevő tulajdonában lévő mérőrendszeren bármilyen átalakítás, karbantartás kizárólag az Eladó és a földgázelosztói Engedélyes előzetes egyetértésével, az érintett földgázelosztói Engedélyes közreműködésével történhet. A gázmérő vagy mérési rendszer telepítéséhez szükséges mérési hely kialakítása és biztosítása minden esetben Vevő kötelezettsége saját költségén.

14.2 A mérő és nyomásszabályozó védelme és állagmegóvása – függetlenül azok tulajdonjogától – a Vevő kötelezettsége. Ha a gázmérő vagy a nyomásszabályozó cseréjére Vevő állagmegóvási kötelezettségének elmulasztása miatt kerül sor, az ezzel kapcsolatos költségeket Vevő viseli.

14.3 Az Eladó és a Földgázelosztói Engedélyes (vagy megbízottja) jogosult a Vevőnél felszerelt mérőberendezés, illetve nyomásszabályozó működését, épségét, hitelességét, a mérőn lévő záró pecsétek meglétét és épségét bármikor ellenőrizni, melynek feltételeit a Vevő köteles biztosítani.

14.4 Az Eladó a fentebb jelzett ellenőrzés alkalmával észlelt, illetve egyéb módon tudomására jutó rendellenesség esetén (ideértve a mérő kerülővezetékébe épített záró szerelvényeinek rendellenességét is) jogosult az elszámolt gázmennyiséget visszamenőleg korrigálni, melynek ellenértékét a Vevő köteles megfizetni. A visszamenőleges korrekciót a földgázelosztó üzletszabályzata szerint kell elvégezni.

14.5 A Vevő köteles a mérő elé beépített szűrőberendezést rendszeresen tisztítani és ennek megtörténtét üzemi naplóban dokumentálni. Amennyiben az Elosztói Engedélyes tulajdonában lévő gázmérő meghibásodása a szűrő tisztításának elmaradásából adódik, a gázmérő javításának és újra hitelesítésének költségeit a Vevő köteles megtéríteni.

14.6 A gázmérő és az átszámító szerkezet meghibásodását, a gázmérő sérülését, a záró pecsét felnyitását, a Vevő tulajdonában lévő gázmérő javításának és hitelesítésének időpontját, a kerülővezeték megnyitását a Vevő telefonon azonnal, majd 24 órán belül írásban, utólag is igazolható módon köteles az Eladó és az Elosztói Engedélyes részére bejelenteni. A gázmérő üzemi nyomása megváltoztatásának bejelentésére a Vevő a változást öt (5) munkanappal megelőzőleg köteles.

14.7 Ha a Vevő a mérő helyszíni ellenőrzését nem teszi lehetővé vagy gátolja, a mérőt megrongálta, működését befolyásolta, a mérő hitelesítését, javítását, cseréjét nem teszi lehetővé, illetve nem végzi el, a felhasználási helyre való bejutásig, valamint a jogszerű állapot helyreállításáig a szolgáltatás megtagadható.

14.8 A Vevő tulajdonában és műszaki ellenőrzése alatt álló, csatlakozó vezeték és fogyasztói berendezés, nyomásszabályozó szakszerű üzemeltetése, azok üzembiztonságának megóvása, javítása, karbantartása, szükség szerinti cseréje, esetleges üzemzavarainak a műszakilag lehetséges legrövidebb időn belüli elhárítása, és külön jogszabály szerinti műszaki-biztonsági felülvizsgálatának elvégeztetése, saját költségén a Vevő kötelezettsége. Ha az ellenőrzés elvégzését a Vevő nem tudja igazolni, annak megtörténtéig a szolgáltatás szüneteltethető.

14.9 A Vevő köteles külön gondot fordítani az automatikus és védelmi berendezések karbantartására, amelyek esetleges meghibásodása a földgázellátás biztonságát veszélyezteti.

14.10 A gázmérő kerülővezetékébe épített záró szerelvények gáz-tömör zárásáért, a kerülőág zárt állapotáért, a záró pecsétek meglétéért, illetve azok sértetlenségéért a Vevőt terheli a felelősség.

14.11 A Vevő köteles a biztonságos gázfogyasztás előírásainak betartását célzó helyszíni ellenőrzés a Földgázelosztói Engedélyes vagy megbízottja számára biztosítani, illetve köteles az ellenőrzés során együttműködni.

14.12 Amennyiben a Földgázelosztói Engedélyes a Vevő tulajdonában lévő csatlakozóvezetéken és/vagy fogyasztói berendezésen keletkezett gázömlés, üzemzavar miatti közvetlen veszélyhelyzetet hárít el, úgy a Vevő köteles megfizetni a veszélyhelyzet megszüntetésének költségeit, továbbá saját költségén köteles intézkedni a gázömlést, üzemzavart okozó hiba végleges elhárítása érdekében.

14.13 A Vevő köteles jogainak a jelen Szerződés alapján történő gyakorlása során figyelembe venni a felhasználási hely csatlakozása tekintetében a hatályos Hálózati Csatlakozási Szerződésben/Kapacitásnyilatkozatban foglaltakat, és az Elosztói Engedélyes Üzletszabályzatát. A Vevő kijelenti, hogy ismeri ezen dokumentumokat és az azokban foglalt előírásokat és ezek betartására ezennel kötelezettséget vállal.

1. Adat és információszolgáltatás
	1. Vevő eseti adatszolgáltatása:

A Vevő köteles a rendkívüli üzemzavarról az Eladót haladéktalanul írásban értesíteni. A Vevő továbbá köteles a tervezett karbantartásról, annak pontos időtartamának megjelölésével az Eladót annak tervezett időpontját 30 naptári nappal megelőzően értesíteni. Eseti adatszolgáltatásnak minősül továbbá a Vevővel vagy a felhasználási hellyel kapcsolatos minden egyéb adatszolgáltatás. Ezen belül a Vevő köteles az Eladó ez irányú írásbeli megkeresésének kézhez vételétől számított öt (5) napon belül megadni minden olyan információt és adatot, amely az Elosztói Engedélyes számára az együttműködő földgázrendszer folyamatos és biztonságos üzemeltetéséhez szükséges.

Eseti adatszolgáltatás esetén az adatátviteli csatorna lehet: elektronikus levél (e-mail); telefax; levél.

15.2 Eladó a Szerződés megkötése, tartalmának meghatározása, módosítása, a teljesítésének figyelemmel kísérése, a Szerződésben meghatározott díjak számlázása, továbbá a Szerződésből eredő egyéb követelések érvényesítése, és az ÜKSZ-ben foglalt együttműködési, adatszolgáltatási kötelezettségek teljesítése céljából kezelhetik Vevő, valamint Fizető azonosításához szükséges és elégséges adatokat.

15.3 Eladó a földgáz kereskedelmi tevékenységével kapcsolatban tudomására jutott információkat és adatokat a hatályos jogszabályok előírásainak megfelelően bizalmasan kezeli és minden tőle elvárhatót megtesz a Vevő adatainak védelméért.

A Vevő adatai a szükséges mértékig átadhatóak:

1. az adatkezelő megbízása alapján a szerződés megkötését, a leolvasást, a számlázást, a kézbesítést, a díjfizetések és követelések kezelését, a forgalmazás kezelését, a felhasználási helyek műszaki kivitelezését, felülvizsgálatát, ellenőrzését, kikapcsolását, illetőleg az ügyfélszolgálati tevékenységet végző természetes személynek és gazdálkodó szervezetnek,
2. a számlázási és forgalmazási jogviták rendezésére jogszabály vagy a szerződő felek megállapodása alapján jogosult szervezetek részére,
3. a Magyar Energia és Közmű- Szabályozási Hivatalnak
4. a nemzetbiztonság, a honvédelem és a közbiztonság védelme, a közvádas bűncselekmények üldözése céljából az arra hatáskörrel rendelkező nemzetbiztonsági szerveknek, nyomozó hatóságoknak, az ügyésznek, valamint a bíróságnak
5. a bírósági végrehajtásról szóló 1994. évi LIII. törvény előírásai szerint a végrehajtónak.

Amennyiben az Eladó jogszabály, bírósági vagy hatósági határozat alapján adatszolgáltatásra köteles, és ezen adatszolgáltatás Vevőt érinti, a Vevő köteles e célból megfelelően együttműködni, és Eladó által megadott határidőre az adatszolgáltatások teljesítéséhez valós adatokat szolgáltatni, mely elmulasztásának jogkövetkezményei Vevőt terhelik.

A Felek az adatszolgáltatásból és az adatok felhasználásából eredő jogaikat és kötelezettségeiket kötelesek jóhiszeműen gyakorolni. A szolgáltatott adatok megfelelősségéért a felelősség az adatszolgáltatót terheli.

A jelen pontban meg nem határozott egyéb eseti adatigénylés a Felek külön megállapodása alapján, az ott meghatározott módon, tartalommal, és határidővel történhet.

1. Szerződés teljesítésének biztosítéka

Felek nem alkalmaznak Teljesítési biztosítékot.

1. Teljesítés jogszerű megtagadása

Eladó részben vagy egészben megtagadhatja a teljesítést

a.) ha az Eladó működési körén kívül eső esemény következtében az átadás-átvétel feltételei megszűntek, vagy csak korlátozottan állnak fenn, a feltételek helyreállásáig (Vis Maior),

b.) üzemzavar vagy forráshiány esetén a Magyar Energia és Közmű- Szabályozási Hivatal (MEKH) által jóváhagyott korlátozási sorrend és szabályozás szerint,

c.) Vevő fizetési kötelezettségének elmulasztása esetén az alábbi sorrendiség betartása mellett:

- 5 nap fizetési késedelem esetén az Eladó fizetési felszólítást küld Vevőnek

- Vevő 30 napon belül köteles a fizetési felszólításnak megfelelő tartozás kifizetésére intézkedni,

- amennyiben a tartozás kifizetésére a fenti határidőn belül intézkedés nem történik, úgy az Eladó a teljesítést jogszerűen megtagadhatja.

 d.) Földgázellátási válsághelyzet I. fokozata esetén a Magyar Energetikai és Közmű-szabályozási Hivatal (MEKH) által jóváhagyott korlátozási sorrend és szabályozás szerint, illetve II. fokozata  esetén  az illetékes miniszter által elrendelt intézkedéseknek megfelelően.

1. Szerződésszegés és jogkövetkezményei

18.1 Szerződésszegésnek minősül Eladó részéről különösen, ha:

*a)* a földgázellátást a szerződésben meghatározott időpontban nem kezdi meg;

 *Jogkövetkezménye: kártérítés fizetése,*

*b)* az általa értékesített gáz jellemzői nem felelnek meg a szerződésben, a műszaki előírásban vagy a 7.1. pont szerinti Kormány Rendeletben előírtaknak;

 *Jogkövetkezménye: hibás teljesítési kötbér fizetése, mértéke a kötbéralap 25%-a, a kötbér alapja a jelen 18.1 és a 18.2 pontok vonatkozásában a 18.4 pont 2. bekezdésében kerül meghatározásra,*

*c)* a földgázellátást nem a földgázellátási szerződésben meghatározott módon biztosítja;

 *Jogkövetkezménye: kártérítés fizetése,*

*d)* a földgázellátás minőségi és szolgáltatási színvonala, az alkalmazott árak az engedélyben vagy az Üzletszabályzatban előírtaknak nem felelnek meg;

 *Jogkövetkezménye: kártérítés fizetése,*

*e)* nem értesíti a Vevőt az üzletszabályzatban, illetve a Szerződésben meghatározott időben és módon a földgázszállító vagy földgázelosztó által végzett előre tervezhető karbantartási, felújítási munkák miatti szünetelés időpontjáról és várható időtartamáról;

 *Jogkövetkezménye: kártérítés fizetése,*

*f)* a földgázellátásból kizárt Vevő részére az arra okot adó szabálytalanság vagy szerződésszegés megszűnését, a külön díj rendeletben meghatározott díjak rendezését, és annak az Eladó tudomására jutását követő legkésőbb 24 órán belül az ellátásba történő bekapcsolást nem kezdeményezi;

 *Jogkövetkezménye: kártérítés fizetése,*

*g)* olyan fogyasztásmérő berendezésen keresztül szolgáltat és számláz, amely érvényes hitelesítéssel nem rendelkezik, kivéve, ha a hitelesítési mérőcsere elmaradása bizonyítható módon a Vevőnek felróható, vagy a hitelesítés külön megállapodás alapján a Vevő kötelezettsége;

 *Jogkövetkezménye: kártérítés fizetése,*

*h)* a Szerződésben adott időszakra meghatározott földgázmennyiséget neki felróhatóan, a megengedett eltérés mértékét meghaladó mértékben Vevő rendelkezésére bocsátani elmulasztja (Szerződéses időszaki Alulszállítás), kivéve, ha ennek oka Vis Maior, a teljesítés jogszerű megtagadása vagy a Vevő szerződésszegése;

 *Jogkövetkezménye: kötbér fizetése, mértéke a kötbéralap 25%-a,*

 *i)* a fogyasztói rendszeren az Eladónak felróható okból üzemzavar következik be;

 *Jogkövetkezménye: kártérítés fizetése,*

*j)* jogszerűtlen magatartása folytán a földgázellátás megszakad, vagy azt a jogszabályokban és a Szerződésben foglaltakon túlmenően szünetelteti, illetőleg korlátozza;

 *Jogkövetkezménye: kártérítés fizetése,*

*k)* a Szerződésben rögzített adatszolgáltatási kötelezettségeinek nem, vagy csak késedelmesen tesz eleget.

 *Jogkövetkezménye: kártérítés fizetése,*

*l)* a fentieken kívül a Szerződésben, az Üzletszabályzatban, vagy jogszabályban foglalt szerződési feltételeket egyéb módon megsérti.

*Jogkövetkezménye: kártérítés fizetése, a Szerződésben meghatározott esetekben a szerződés felmondása esetén meghiúsulási kötbér fizetése, mértéke a kötbéralap 25%-a,*

Eladó szerződésszegése esetén Vevőt a Kbt. 142. § (5) és (6) bekezdésében előírt bejelentési kötelezettség terheli.

18.2 A **Vevő** szerződésszegésének minősül különösen, ha

*a)* a földgázellátás díját nem, vagy nem a Szerződésben meghatározott határidőben, késedelmesen fizeti meg;

 *Jogkövetkezményei lehetnek: késedelmi kamat fizetése,*

 *költségek áthárítása (kiemelten a kizárással, behajtással és peresítéssel kapcsolatban felmerülő költségek áthárítása)*

 *a földgázvételezésből történő kizárás,*

 *a Szerződés felmondása,*

 *Az egyes jogkövetkezmények alkalmazásának feltételeit a szerződés egyéb pontjai részletezik.*

*b)* a méltányosságból biztosított részletfizetési, illetve fizetési haladékra vonatkozó megállapodás esetében a fizetési határidőt elmulasztja,

 *Jogkövetkezménye: a teljes tartozás egy összegben esedékessé válik,*

 *késedelmi kamat fizetése,*

*c)* a műszaki-biztonsági követelményeknek nem megfelelő csatlakozóvezetéket, felhasználói berendezést használ, vagy azokat az életre, a testi épségre, az egészségre vagy a vagyonbiztonságra veszélyes módon használja;

*Jogkövetkezménye: kártérítés fizetése, mely magába foglalja különösen az ebből adódóan Eladót terhelő pótdíj, kötbér, illetve egyéb többletköltségek megfizetését,*

*a földgázvételezésből történő kizárás,*

*d)* a nyomás alatti szállító- és elosztóvezetéket vagy a csatlakozóvezetéket megbontja, továbbá ha a Vevő vagy a megbízásából eljáró, gázszerelőnek nem minősülő személy a fogyasztói vezetéket megbontja;

*Jogkövetkezménye: kártérítés fizetése, mely magába foglalja különösen az ebből adódóan Eladót terhelő pótdíj, kötbér, illetve egyéb többletköltségek megfizetését,*

*a földgázvételezésből történő kizárás,*

*e)* a Szerződésben megállapított lényeges kötelezettségének az Eladó írásbeli felszólítása ellenére nem tett eleget, különösen, ha

*ea)* a nyomásszabályozó vagy a gázmérő, mérési rendszer általános műszaki jellegű, illetve a fogyasztóváltozás miatt szükséges ellenőrzését, a hibás nyomásszabályozó, gázmérő, mérési rendszer javítását, hitelesítését, hitelesítési vagy egyéb cseréjét, az ezzel összefüggő munkavégzést, illetve a gázmérő, mérési rendszer leolvasását a földgázelosztó vagy megbízottja részére nem teszi lehetővé, illetve – ha erre megállapodás a Vevőt kötelezi – ezek javítását vagy a cseréjét nem végzi el,

*eb)* a Szerződésben meghatározott felhasználási helyen kívüli területre vezet át földgázt, vagy az Eladó, illetve az illetékes rendszerüzemeltető hozzájárulása nélkül más részére bármilyen formában továbbadja;

*Jogkövetkezménye: kártérítés fizetése, mely magába foglalja különösen az Eladót terhelő pótdíj, kötbér, illetve egyéb többletköltségek megfizetését,*

*a földgázvételezésből történő kizárás,*

*f)* a földgázt a gázmérő működésének bármilyen módon való befolyásolásával, vagy egyéb módon szabálytalanul vételez (18.3 pont);

*Jogkövetkezményei lehetnek: kártérítés fizetése, mely magába foglalja különösen az ebből adódóan Eladót terhelő pótdíj, kötbér, illetve egyéb többletköltségek megfizetését,*

*a földgázvételezésből történő kizárás,*

 *a Szerződés felmondása,*

 *Az egyes jogkövetkezmények alkalmazásának feltételeit a szerződés egyéb pontjai részletezik.*

*g)* a Szerződésben adott időszakra meghatározott földgázmennyiséget neki felróhatóan, a megengedett eltérés mértékét meghaladó mértékben átvenni elmulasztja (Szerződéses időszaki alulvételezés), kivéve, ha ennek oka Vis Maior vagy az Eladó szerződésszegése;

 *Jogkövetkezménye: kártérítés fizetése*

*h)* neki felróhatóan a Szerződésben adott időszakra meghatározott maximum földgázmennyiségnél nagyobb mennyiségű földgázt vesz át, kivéve, ha ennek oka Vis Maior vagy az Eladó szerződésszegése;

 *Jogkövetkezménye: kártérítés fizetése*

*i)* az Eladó vagy közreműködő megbízottja (teljesítési segédje) ellátórendszerén neki felróható okból üzemzavart okozott;

 *Jogkövetkezménye: kártérítés fizetése,*

*j)* Vevő a kapott korlátozási vagy megszakítási felszólítást nem, vagy nem megfelelően hajtja végre;

*Jogkövetkezménye: kártérítés fizetése, mely magába foglalja különösen az ebből adódóan az Eladót terhelő különböző pótdíj, kötbér, illetve egyéb többletköltségek megfizetését,*

*a földgázvételezésből történő kizárás,*

*k)* a felhasználási helyen olyan fogyasztásmérő üzemel, amely érvényes hitelesítéssel nem rendelkezik, de annak hitelesítésére megállapodás a Vevőt kötelezi;

*Jogkövetkezménye: kártérítés fizetése,*

*késedelmi kamat fizetése,*

*a földgázvételezésből történő kizárás,*

*l)* a Szerződésben foglalt adatváltozás bejelentési, illetve adatközlési kötelezettségének nem, vagy késedelmesen tesz eleget;

 *Jogkövetkezménye: kártérítés fizetése,*

*m)* a fentieken kívül a Szerződésben, az üzletszabályzatban, vagy jogszabályban foglalt szerződési feltételek egyéb módon megsérti.

Az Eladó a Vevő földgázvételezésből való kizárását csak végső esetben, a részére küldött felszólítás eredménytelensége esetén, kárenyhítés céljából kezdeményezi.

* 1. A földgáz szabálytalan vételezésének minősül különösen, ha a Vevő
* a gázmérőn elhelyezett nyomóbélyegzővel lezárt fémzár (a továbbiakban: hatósági plomba) és ez engedélyes jogi zárjának sérülését, hiányát az Eladónak vagy a rendszerüzemeltetőnek a sérülés, hiány észlelését követő 2 munkanapon belül igazolt módon nem jelenti be, vagy a gázmérőn, mérési rendszeren, annak ki- és belépő pontján, a kerülővezeték elzáróján, vagy a csatlakozóvezeték egyéb pontjain elhelyezett engedélyesi jogi zárat, vagy hatósági plombát bármilyen módon megrongálják, manipulálják, eltávolítják illetve a hatósági plomba, jogi zár sérülésének körülményei a Vevő vétkességét támasztják alá,
* a gázmérőn elhelyezett hatósági plomba, engedélyesi jogi zár vagy a mérőberendezés megrongálásával a gázmérőt méretlen gáz felhasználására alkalmassá teszi,
* a gázmérőt, vagy a mérési rendszert, nyomásszabályozót megrongálják vagy ezek megrongálásával a Vevő méretlen gázt vételez, a Vevő a földgázt a gázmérő vagy a mérési rendszer megkerülésével, működésében bármi módon befolyásolt gázmérőn, nyomásszabályozón, vagy mérési rendszeren keresztül, a kerülővezeték elzárójának indokolatlan vagy az engedélyes részére történő bejelentés nélküli bármilyen módon és mértékben történő megnyitásával, illetve egyéb szabálytalan módon vételezi,
* a Vevő a gázmérő megkerülésével méretlen gáz vételezésére alkalmas állapotot idéz elő,
* a szolgáltatás szüneteltetése, felfüggesztése, kikapcsolása esetén önkényes visszakapcsolással vételez,
* a szállítóvezetéket, elosztóvezetéket vagy a csatlakozóvezetéket megbontja, a gázmérőt vagy a mérési rendszert, vagy a nyomásszabályozót jogosulatlanul eltávolítja, továbbá amennyiben a Vevő vagy a megbízásából eljáró személy a fogyasztói vezetéket megbontja, engedély nélkül átalakítja, és/vagy azon keresztül méretlenül vételez vagy a Szerződésben meghatározott felhasználási helyen kívüli területre vezet át földgázt, és azon keresztül méretlenül vételez
* a gázmérő nélküli fogyasztás – földgázelosztói engedélyes üzletszabályzatában meghatározott - feltételeit megszegi.

18.4 Kötbér

A Felek a szerződésszerű teljesítés biztosítékaként az Eladó szerződésszegése esetére hibás teljesítési, és meghiúsulási kötbért kötnek ki.

A kötbér alapja a szerződésszegéssel érintett földgázmennyiségnek a szerződésszegés időszakában érvényes gázdíjak számtani átlagértékével számított nettó Forint értéke.

A hibás teljesítési kötbér maximum a kötbéralap 30 %-a lehet. A meghiúsulási kötbér mértéke a kötbéralap 25 %-a A kötbérfizetési kötelezettség keletkezésének feltétele a szerződésszegésen túlmenően, hogy az érintett Fél a Ptk. 6:142 § második mondtában foglalt feltételek együttes fennállásának hiányában nem mentesül a felelősség alól.

A teljesítés jogszerű megtagadása (17. pont), valamint előzetesen egyeztetett tervszerű karbantartás vagy kapacitás átadás/lemondás és vis maior esetében kötbérfizetési kötelezettség nem keletkezik. Ilyen esetben az ezzel érintett földgázmennyiséggel a Szerződéses Minimum Mennyiséget csökkenteni kell. Ugyancsak csökkenteni kell a Szerződéses Minimum Mennyiséget a 7.5 pont szerint a Minőségi hiba miatt elutasított földgázmennyiséggel.

Kötbérről kiállított számviteli bizonylat a terhelőlevél.

Felek megállapodnak, hogy Vevő kizárólagos joga annak eldöntése, hogy hibás teljesítés esetén a hibás teljesítési kötbért vagy a szavatossági jogait érvényesíti.

18.5 Fizetési késedelem

A 18.2. a.) pontban foglaltak bekövetkezte esetében a Vevő köteles Eladó részére a 12.4. pont szerinti késedelmi kamatot fizetni.

18.6 Kártérítés

A Felek a Szerződés megszegésével egymásnak okozott igazolt károkat– a 19. pontban foglaltak figyelembe vételével - a kártérítés Ptk. szerinti általános szabályai szerint tartoznak megfizetni. A Felek a szerződésszegéssel okozott károk megtérítését akkor is követelhetik, ha kötbérigényüket nem érvényesítették, illetőleg jogosultak a kötbért meghaladó károk megtérítésére.

Az érintett Fél a bekövetkezett kárról való tudomásszerzést követően haladéktalanul köteles a másik Felet írásban értesíteni kártérítési igényének indokolásával és hitelt érdemlő igazolásával együtt. Amennyiben a másik Fél a kár bekövetkeztét vagy felelősségét vitatja, köteles tizenöt (15) napon belül egyeztetést kezdeményezni, mely eredménytelensége esetén a 31. pont rendelkezései irányadók.

1. Felek együttműködése

A Felek kijelentik és kötelezettséget vállalnak arra, hogy együttműködnek, és minden tőlük elvárható intézkedést megtesznek a Szerződéssel kapcsolatban okozott károk elhárítása és csökkentése érdekében.

1. Vis Maior

20.1 Egyik Fél sem tartozik felelősséggel a jelen Szerződésben foglaltak nem, vagy nem szerződésszerű teljesítése esetében, ha annak oka olyan, az arra hivatkozó Fél érdekkörén kívül felmerült esemény vagy körülmény, melyet ésszerű módon nem tudott elkerülni vagy elhárítani, és amely az arra hivatkozó Fél számára lehetetlenné teszi a jelen Szerződésben foglalt kötelezettségei teljesítését. Ebben az esetben a Vis Maior fenn álltára hivatkozó Fél szerződéses kötelezettségei alól olyan időtartamra és mértékben mentesül, amely során illetve amennyiben e kötelezettségek teljesítését a Vis Maior esemény megakadályozza. A Vis Maior eseményre hivatkozó Fél mentesülése esetén a mentesülés mértékéig a másik Fél is mentesül a Szerződés alapján fennálló kötelezettségeinek teljesítése alól. E mentesítés azonban nem terjed ki a 28. pont szerinti értesítési kötelezettség elmulasztására vagy a jelen Szerződés alapján esedékes bármely összeg kifizetésének elmulasztására.

20.2 Vis Maior esemény bekövetkezte esetében az arra hivatkozó Fél a lehetséges legrövidebb időn belül köteles a másik Felet értesíteni, és egyidejűleg tájékoztatni a Vis Maior várható időtartamáról és a jelen Szerződést érintő hatásáról. Köteles továbbá minden tőle elvárhatót megtenni a Vis Maior esemény megszüntetése, elhárítása, következményeinek enyhítése érdekében. A Vis Maior alapján szerződéses kötelezettségei alól mentesítést kérelmező Fél a másik Fél kérésére a Vis Maior esemény fenn álltát, körülményeit, hitelt érdemlő módon az annak igazolásául szolgáló dokumentumok csatolásával igazolni köteles.

* 1. A Felek rögzítik, hogy Vis Maior alatt különösen a következőket kell érteni:
1. Háború, forradalom, sztrájk, természeti katasztrófák;
2. A rendszerirányító vagy a területileg illetékes hálózati engedélyes a földgáz szállítását, átvételét a jelen Szerződésben foglaltak maradéktalan teljesülésétől függetlenül felfüggeszti.

20.4 Nem minősül Vis Maiornak a Szerződés teljesítéséhez szükséges jóváhagyások, engedélyek, felhatalmazások hiánya.

1. Szerződés hatálya

A jelen Szerződés annak Felek általi aláírását követően **2017.10.01.** 06 óra 00 perckor lép hatályba.

A Szerződést a Felek a **2018.10.01.** 06 óra 00 percig tartó határozott időtartamra kötik.

1. Módosítás

22.1 Jelen Szerződés kizárólag a Kbt. 141. §-ában foglaltak fennállása esetén a Felek ez irányú közös megállapodása alapján, írásban módosítható. .A szerződésmódosítás során figyelemmel kell lenni többek között a Kbt. 142. § (3) bekezdésére is.

22.2 Nem minősül szerződésmódosításnak a szerződő Fél jelen Szerződésben meghatározott adataiban (pl. levelezési cím, számlavezető pénzintézet, bankszámlaszám,) bekövetkezett változás. A változással érintett Fél a változásról a másik Felet lehetőség szerint a változást megelőzően, de legkésőbb a változás bekövetkeztétől számított öt (5) napon belül írásban értesíteni köteles, melynek elmulasztásából vagy késedelmes teljesítéséből eredő károkért a Ptk. szabályai szerint felel. Nem minősül szerződésmódosításnak az Elosztói Engedélyes személyének megváltozása, melyről Eladó Vevőt írásban tájékoztatni köteles.

22.3 Amennyiben a Szerződés időtartama alatt alapvetően megváltoznának azok az általános gazdasági, műszaki, jogi feltételek, amelyek mellett a jelen Szerződés rendelkezéseiben a Felek megállapodtak, és ennek következtében valamelyik Féltől a Szerződés teljesítése nem elvárható, mert a szerződő Felek kölcsönös gazdasági érdekeinek igazságos kiegyenlítődése már nem teljesül, akkor az érintett Fél kérelmezheti a Szerződés megváltozott körülményeknek megfelelő módosítását.

22.4 Bármelyik Fél a jelen Szerződésből ránézve súlyos anyagi hátránnyal járó következmény elkerülése érdekében a 22.1. pont szerint a Szerződés módosítását kérheti.

22.5 A Felek kötelesek a Szerződés módosításának esetleges szükségességét megvizsgálni, a Szerződés módosítását kezdeményezni és a módosításban együttműködni, amennyiben a Szerződés időtartama alatt megváltoznak azon hatályos jogszabályok, melyek a Felek jogviszonyát meghatározzák.

22.6. Az Eladó tudomásul veszi, hogy abban az esetben, ha a Vevő fő- vagy a szerződés teljesítéséhez kapcsolódó egyéb más releváns tevékenységét a szerződés hatálya alatt más gazdasági társaság veszi át, úgy ezen gazdasági társaság az Eladó külön hozzájárulása nélkül jogosult a szerződésbe – a Kbt. rendelkezéseinek figyelembevételével – a Vevő pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás az Eladó jogait nem csorbítja, kötelezettségeinek teljesítését nem teszi terhesebbé.

1. Szerződés megszűnése, megszüntetése

23.1 A Szerződés megszűnik

a.) a 21. pont szerinti időtartam elteltével;

b.) bármelyik Fél jogutód nélküli megszűnése esetén;

c.) ha az Eladó földgáz kereskedelmi működési engedélye bármely okból visszavonásra kerül.

23.2 A Szerződés megszüntetése

23.2.1 Tekintettel a Szerződés 21. pont szerinti határozott időtartamára, a jelen Szerződést egyoldalúan rendes felmondás útján Eladó nem szüntetheti meg.

23.2.2. A Vevő a Kbt. 143. §-a alapján a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

 a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

 b) az Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

 c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

23.2.3. Vevő a Kbt. 143. § (2) bekezdése értelmében köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

23.2.4 Vevő a Kbt. 143. § (3) bekezdéses pontjaiban meghatározott esetben Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

23.2.5. A Vevő a szerződést felmondhatja, ha az Eladó hibás teljesítési kötbér fizetési kötelezettsége elérte a kötbérmaximumot.

23.2.6 Felmondás esetén az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

23.2.7 Jelen Szerződést bármelyik Fél jogosult a másik Félhez címzett azonnali hatályú felmondással, azonnali hatállyal megszüntetni, amennyiben a másik Fél jelen Szerződésben foglalt lényeges kötelezettségének az arra vonatkozó írásbeli felszólítás kézhez vételétől számított legkésőbb tizenöt (15) napon belül nem tesz eleget.

A Felek megállapodnak, hogy a jelen pont alkalmazásában lényeges kötelezettségszegésnek különösen az alábbiak minősülnek:

1. Eladó részéről a földgáz átadásának jogellenes megszakítása, illetőleg indokolatlan vagy a megengedett mértéket meghaladó szüneteltetése amennyiben az az Eladónak felróható;
2. Amennyiben bármely Fél – a 17. illetve 20. pontban foglaltak kivételével - írásbeli felszólítást követő tizenöt (15) munkanapon belül elmulasztja esedékessé vált fizetési vagy bármely más szerződéses kötelezettségének teljesítését;
3. Amennyiben bármely Fél fizetésképtelenségét bíróság jogerősen megállapítja, illetőleg valamely Fél ellen csődeljárás indult és a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére; vagy bírósági döntés szerint a csődeljárás során a hitelezőkkel nem jön létre egyezség; vagy bármelyik Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
4. Amennyiben bármely Félnek a jelen Szerződés alapján rendelkezésre bocsátott nyilatkozatáról bebizonyosodik, hogy az valamilyen lényeges szempontból nem felel meg a valóságnak.
5. Amennyiben bármely Fél a 20. pont szerinti Vis Maior esemény révén a jelen Szerződésben foglalt kötelezettségeinek teljesítése alól több mint három (3) egymást követő hónapig mentesül.

23.3 A Szerződés megszűnésével, illetőleg megszüntetésével egyidejűleg a jelen Szerződésből származó valamennyi fizetési kötelezettség haladéktalanul esedékessé válik. A Szerződés megszűnésére és megszüntetésére egyebekben a Ptk. rendelkezései irányadók.

1. Titoktartás

24.1 A Felek kötelezettséget vállalnak, hogy a Szerződés előkészítése, vagy teljesítése során a másik Féllel, illetőleg a másik Fél üzleti partnereivel kapcsolatban tudomásukra jutott információkat, üzleti titkot időbeli korlátozás nélkül titokban tartják, és bizalmasan kezelik, azokat harmadik személyek számára semmilyen formában nem teszik hozzáférhetővé, továbbá a tudomásukra jutott információkat kizárólag a jelen Szerződés és a jogszabályban előírt kötelezettségeik teljesítéséhez szükséges mértékben használják fel.

Ezen titoktartási kötelezettségvállalás kiterjed a Felek mindazon megbízottaira, vállalkozóira, gazdasági, jogi és más tanácsadóira is, akik a Szerződés előkészítésében és elkészítésében, vagy a Szerződés teljesítése során bármilyen módon közreműködtek, azzal, hogy ezen személyek magatartásáért kizárólag a Felek tartoznak felelősséggel egymás irányába.

24.2 A titoktartási kötelezettség alóli felmentéshez a másik Fél írásbeli, cégszerűen aláírt előzetes hozzájáruló nyilatkozata szükséges. Jogszabály kötelező rendelkezése esetén a másik Fél hozzájárulása nélkül is átadhatók a jogszabály szerinti jogosultnak mindazon adatok és információk, amelyek a jogszabály, bírósági/hatósági határozat vagy az EU jogi aktusa által előírt kötelezettség teljesítéséhez feltétlenül szükségesek azzal, hogy az információ átadásáról a másik Felet egyidejűleg írásban tájékoztatni kell.

E körbe tartozó adatok és információk különösen:

a.) a rendszerirányító, a Magyar Energia és Közmű- Szabályozási Hivatal, illetőleg a területileg illetékes földgázelosztói engedélyes részére a jelen Szerződés teljesítésével összefüggésben jogszabály, illetőleg iparági szabályzat rendelkezéseinek megfelelően átadott adatok és információk;

b.) mindazon adatok és információk, amelynek kiadására az adott Felet jogszabály alapján illetékes bírói, kormányzati szervezet vagy más hatóság kötelezi.

24.3 Nem tartoznak a jelen Szerződés szerinti titoktartási kötelezettség körébe

a.) a másik Fél előzetes írásbeli hozzájárulásával nyilvánosságra hozott információk;

b.) a bárki által megismerhető, vagy a Felek által már a Szerződés előkészítésének megkezdése, illetve a Szerződés aláírása előtt is ismert információk.

Kétség esetén az információt kiadó Félnek kell bizonyítania azt, hogy az adott információ nem tartozott a jelen Szerződés szerinti titoktartási kötelezettség körébe.

* 1. A Felek vállalják, hogy a 24.1. pont szerint tudomásukra jutó információkat a Szerződés megszűnését követő legkésőbb öt (5) napon belül a másik Fél részére átadják, továbbá azokat - a vonatkozó jogszabályok, és iparági szabályzatok által meghatározott kereteken belül - saját nyilvántartásukból törlik.
	2. Vevő már most hozzájárulását adja ahhoz, hogy Eladó, mint ajánlattevő más felhasználók által kezdeményezett, földgázellátásra vonatkozó pályázati eljárásokban a jelen Szerződésre – a Vevő nevének, a Szerződés időtartamának, a ténylegesen teljesített Szerződéses Földgázmennyiségnek, valamint Vevő kapcsolattartója nevének és elérhetőségi adatainak a megjelölésével – referenciaként hivatkozhasson.
1. Adatvédelem

25.1 A Vevő a jelen Szerződés aláírásával hozzájárul ahhoz, hogy a Szerződésben általa megadott, továbbá a Szerződés teljesítésével összefüggésben szükségszerűen az Eladó tudomására jutó személyes adatait az Eladó vagy megbízottja a Szerződés teljesítése céljából, a Szerződés hatálya, illetve az azzal összefüggő esetleges igényérvényesítés időtartama alatt kezelje.

25.2 A Vevő a jelen Szerződés aláírásával hozzájárul ahhoz, hogy fentebb jelzett adatait az Eladó a megbízottja részére továbbítsa, melyről a Vevőt írásban tájékoztatja.

1. Jogok és kötelezettségek átruházása

26.1. Felek megállapodnak abban, hogy a Vevővel szembeni bármilyen követelés engedményezése (ide értve annak faktorálását is), illetve a Vevővel szembeni bármilyen követelésen zálogjog alapítása csak a Vevő előzetes írásos jóváhagyásával lehetséges. A Vevő. írásos jóváhagyása nélküli engedményezéssel, zálogjog alapítással az Eladó szerződésszegést követ el a Vevővel szemben, melynek alapján az Eladót kártérítési felelősség terheli.

26.2 Amennyiben a Felek élnek a 26.1. pontban meghatározott jogukkal, úgy az annak eredményeként létrejött megállapodásban rendelkeznek a Szerződés alapján fennálló jogaik és kötelezettségeik jelen pont szerinti átruházásának előfeltételéről.

1. Együttműködés
	1. A Felek megállapodnak, hogy a jelen Szerződéssel kapcsolatos jogaik gyakorlása és kötelezettségeik teljesítése során mindenkor egymással együttműködve, kölcsönös egyeztetés alapján járnak el.
	2. A Felek a jelen Szerződés hatályba lépését követően bekövetkező, személyüket, jogállásukat, illetőleg a Szerződés teljesítését érintő minden változásról (ideértve különösen, ha bármelyik Féllel szemben csődeljárás, felszámolási eljárás, vagy végelszámolás eljárás indul) a másik Felet haladéktalanul írásban értesíteni köteles. E kötelezettség elmulasztásából eredő mindennemű kár a mulasztó Felet terheli a Ptk. szabályai szerint.
	3. Eladó vállalja, hogy a Szerződés hatálya alatt Vevő részére biztosítja:
2. a tudomására jutott minden olyan, rendkívüli eseményről a tájékoztatást, amely a várható gázfogyasztás jelentősen befolyásolja.
3. a napi igénybejelentés átvállalása
4. Vevő igénye szerint Vevő képviseletét az Elosztói Engedélyes felé.
	1. Vevő vállalja, hogy a Szerződés hatálya alatt Eladó részére biztosítja:
5. minden olyan, rendkívüli esemény azonnali jelentését, amely a várható gázfogyasztását befolyásolja.
6. Kapcsolattartás, értesítések
	1. A szerződéssel kapcsolatos általános kérdésekben kapcsolattartásra jogosult:

|  |  |  |
| --- | --- | --- |
|  | Vevő részéről | Eladó részéről |
| név: | Rózsás Péter |  |
| beosztás: | főenergetikus |  |
| cím: | 1087 Budapest, Könyves Kálmán krt. 54-60. |  |
| tel.: | +36-1/511-8272 |  |
| fax: | +36-1/511-8937 |  |
| e-mail: | rozsas.peter@mav-start.hu |  |

* 1. Szerződéssel kapcsolatos operatív kérdésekben:

|  |  |  |
| --- | --- | --- |
|  | Vevő részéről | Eladó részéről |
| név: | Urbán Ignác |  |
| beosztás: | energetikus |  |
| cím: | 5000 Szolnok, Kőrösi út 1-3. |  |
| tel.: | +36-56/421-533/310 |  |
| fax: | +36-56/424-976 |  |
| e-mail: | urban.ignacz@mav-start.hu |  |

|  |  |  |
| --- | --- | --- |
|  | Vevő részéről | Eladó részéről |
| név: | Szabó János |  |
| beosztás: | energetikus |  |
| cím: | 5600 Békéscsaba, Kétegyházi út 11. |  |
| tel.: | +36-66/326-801; +36-30-393-1152 |  |
| fax: | +36-66/324-244 |  |
| e-mail: | szabo.janos8@mav-start.hu |  |

* 1. Számlázással kapcsolatos kérdésekben:

|  |  |  |
| --- | --- | --- |
|  | Vevő részéről | Eladó részéről |
| név: | Földvárszki Jánosné |  |
| beosztás: | pénzügyi szakértő |  |
| cím: | 1087 Budapest, Könyves Kálmán krt. 54-60. |  |
| tel.: | +36-1/511-5647 |  |
| fax: | +36-1/511-3727 |  |
| e-mail. | foldvarszki.janosne@mav-start.hu |  |

* 1. Korlátozással kapcsolatos kérdésekben:

|  |  |  |
| --- | --- | --- |
|  | Vevő részéről | Eladó részéről |
| név: | Urbán Ignác |  |
| beosztás: | energetikus |  |
| cím: | 5000 Szolnok, Kőrösi út 1-3. |  |
| tel.: | +36-56/421-533/310 |  |
| fax: | +36-56/424-976 |  |
| e-mail: | urban.ignacz@mav-start.hu |  |
|  |  |  |

|  |  |  |
| --- | --- | --- |
|  | Vevő részéről | Eladó részéről |
| név: | Szabó János |  |
| beosztás: | energetikus |  |
| cím: | 5600 Békéscsaba, Kétegyházi út 11. |  |
| tel.: | +36-66/326-801; +36-30-393-1152 |  |
| fax: | +36-66/324-244 |  |
| e-mail: | szabo.janos8@mav-start.hu |  |

A Felek a kapcsolattartásra a fentebb jelzett személyek helyett bármikor más személyeket jelölhetnek meg, melyről a másik Felet a változást megelőző két (2) munkanappal írásban értesíteni kötelesek.

Felek megállapodnak, hogy a jelen Szerződéssel kapcsolatosan a másik Fél részére címzett mindennemű értesítés és közlés akkor tekintendő kézbesítettnek, ha az írásban, a Felek fent meghatározott címére személyes kézbesítéssel, tértivevénnyel kísért ajánlott levélben, telefaxon vagy e-mail üzenet útján történik.

A kézbesítés időpontja nem képezheti a Felek között megállapodás tárgyát.

A jelen Szerződésben foglalt lényeges kötelezettségek teljesítésével kapcsolatos értesítések kizárólag személyes kézbesítés útján, tértivevénnyel kísért ajánlott levélben, vagy telefaxon történhetnek.

A Felek által megjelölt kapcsolattartó személyek nem jogosultak a szerződés módosításának minősülő nyilatkozatok tételére, nyilatkozatuk nem jelenthet jogról való lemondást, illetve a szerződésben rögzített kötelezettségeken túli kötelezettségvállalást.

1. Érvénytelenség

A Felek megállapodnak, hogy a jelen Szerződés valamely rendelkezésének érvénytelensége a többi rendelkezés érvényességét nem érinti, kivéve ha az érvénytelen rendelkezés nélkül a Szerződést a Felek nem kötötték volna meg. Ez esetben a Felek az érvénytelen rendelkezést olyan rendelkezéssel helyettesítik, mely annak céljához a legközelebb áll.

1. Irányadó jog

Felek kijelentik, hogy a jelen Szerződésben nem szabályozott kérdésekben a Közbeszerzésekről szóló 2015. évi CXLIII. törvény és végrehajtási rendeletei, a Földgázellátásról szóló 2008. évi XL. törvény és az annak végrehajtásáról szóló 19/2009. (I. 30.) Korm. rendelet és egyéb vonatkozó jogszabályok, az Eladó mindenkor hatályos Földgáz-kereskedelmi Üzletszabályzata, az Üzemi és Kereskedelmi Szabályzat, a Területileg illetékes Elosztó Üzletszabályzata, a Ptk. (Polgári Törvénykönyvről szóló 2013. évi V. törvény) és a hatályos jogszabályok irányadók.

1. Jogviták

Felek megállapodnak abban, hogy a közöttük jelen szerződésből adódó vitás kérdéseket elsősorban tárgyalásos úton, peren kívül rendezik. Amennyiben a peren kívüli egyeztetés ésszerű időn belül nem vezet eredményre, abban az esetben a polgári perrendtartásról szóló 1952. évi III. törvény rendelkezései szerint hatáskörrel, illetékességgel rendelkező bíróság jogosult eljárni.

1. Nyilatkozatok
	1. Vevő a jelen Szerződés aláírásával kijelenti, hogy

a.) a Szerződés 2. számú mellékletében meghatározott Felhasználási helyre vonatkozó korábbi földgázellátási szerződését a jogszabály-, illetve az érintett szerződés előírásai szerint már megszüntette, vagy olyan határidőben megszünteti - ideértve az ezzel kapcsolatos fizetési-, és egyéb kötelezettségek teljesítését is - hogy a Szerződés teljesítésére alkalmas legyen figyelemmel a Szerződés 21. pont szerinti hatályba lépésének időpontjára is;

b.) a jelen Szerződésben meghatározott Átadási pont vonatkozásában a területileg illetékes elosztói engedélyesnél az ellátáshoz szükséges teljesítmény rendelkezésre áll. (pl. hálózati csatlakozási szerződéssel rendelkezik);

c.) jelen Szerződésben meghatározott Átadási pont vonatkozásában rendelkezik az ÜKSZ szerinti adatátviteli rendszerrel ellátott mérővel, mely képes a mérési adatokat automatikusan kezelni és továbbítani, illetve azzal a Szerződés maradéktalan teljesítéséhez szükséges határidőben rendelkezni fog, figyelemmel a Szerződés 21. pont szerinti hatályba lépésének időpontjára is;

így a jelen Szerződés megkötése részéről akadályba nem ütközik.

* 1. Eladó a jelen Szerződés aláírásával a Kbt. 136. § (1) bekezdése alapján kijelenti, hogy

a) nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről az Vevőt haladéktalanul értesíti.

c) a külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.

d) a szerződés teljesítésénél a Kbt. 138.§-139. §-it is figyelembe véve jár el.

e) tudomásul veszi, hogy a szerződés teljesítésekor egyik fél sem tanúsíthat olyan magatartást, amellyel a Vevő, vagy kapcsolt vállalkozásaik jogos gazdasági érdekeit veszélyeztetnék. Ide tartozik Szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Eladó kötelezettséget vállal arra, hogy a Szerződéssel összefüggésben, annak teljesítése során sem Vevőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Vevő előzetesen írásban beleegyezett. Ezen szabály megsértése szándékos károkozásnak minősül és Eladót teljes kártérítési felelősség terheli. A rendelkezés betartását Vevő bármikor jogosult ellenőrizni.

Felek rögzítik, hogy Vevő egyszemélyes tulajdonosának a MÁV Zrt.-nek EVIG határozata alapján a MÁV Zrt. Biztonsági Főigazgatósága az Eladót teljesítései során ellenőrizheti (és e minőségében a Vevő általi „megbízottnak” minősül), amely ellenőrzési jogosultság kiterjed a szerződéses feltételek betartásával, teljesítésével összefüggő ellenőrzésre, irat- és adatszolgáltatás kérésre, helyszíni ellenőrzésre, meghallgatásra is. Szerződő Felek rögzítik, hogy a Vevő – akár az általa bevont harmadik személy (különös tekintettel MÁV Zrt. Biztonsági Főigazgatóságára) – ellenőrzési jogosultsága gyakorlásának akadályozása az Eladó súlyos szerződésszegésének minősül.

f) az Eladó megismerte és elfogadja a MÁV Csoport Etikai Kódexét (http://www.mavcsoport.hu/mav-csoport/etikai-kodex), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Vevő által lefolytatott eljárásban együttműködik a vizsgálókkal. Vállalja, hogy a Vevő nevében eljáró személy(ek) Etikai Kódexet sértő cselekményé(ei)t jelzi a Vevő által működtetett etikai bejelentő és tanácsadó csatornán keresztül.

Az Eladó jelen szerződést aláíró képviselője a Ptk. 3:31.§-ára is különös figyelemmel a jelen Szerződés aláírásával kijelenti és teljes körű személyes felelősséget vállal azért, hogy a jelen Szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. Szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Vevővel szemben nem hatályos és annak semmilyen következménye a Vevőt nem terheli.

1. Egyéb rendelkezések

A felhasználási helyek teljesítmény korlátozási besorolásai a következők:

33.1 MÁV-START Zrt. Szolnok Vasútijármű Javítási Fióktelephely (POD: 39N1125800830003): III. korlátozási kategória, korlátozható (összesen 1541 m3/h, 52390 MJ/h)

33.2 MÁV-START Zrt. Békéscsaba Vasútijármű Javítási Fióktelephely (POD: 39N050771188000D): nem korlátozható (összesen 132,4 m3/h, 4502 MJ/h)

1. Záró rendelkezések
	1. A jelen Szerződés aláírásával egyidejűleg a Felek között létrejött, a Szerződés tárgyát érintő minden korábbi megállapodás, jognyilatkozat és egyéb dokumentum érvényét és hatályát veszti, és a Feleknek a Szerződés tárgyát érintő jogviszonyát kizárólag a jelen Szerződés határozza meg.
	2. A Felek egybehangzóan kijelentik, hogy a földgázpiacra vonatkozó szabályozást ismerik, és a Szerződést a hatályos földgázipari és egyéb jogszabályok ismeretében kötötték meg.
	3. A csatolt mellékletek a Szerződés elválaszthatatlan részét képezik. A mellékletek tartalma, valamint a Szerződés tartalma között mutatkozó esetleges ellentmondás esetén a Szerződés rendelkezései irányadók.
	4. A jelen Szerződést a Felek annak elolvasását és értelmezését követően, mint akaratukkal mindenben megegyezőt jóváhagyólag aláírták.

Budapest, 2017.

|  |  |  |
| --- | --- | --- |
| ………………..……………….cégnévEladó képviseletében |  | Csépke AndrásvezérigazgatóMÁV-START Zrt.Vevő képviseletében |

***Földgáz-értékesítési Szerződés 1. sz. Melléklete***

**Műszaki adatok a felhasználási helyek esetében**

**Felhasználási hely:**

Felhasználási hely neve: MÁV-START Zrt. Vasútijármű Javítási

 Fióktelephely Szolnok

Felhasználási hely címe: 5000 Szolnok, Kőrösi út 1-3.

Fogyasztási hely POD: 39N1125800830003

Felhasználási hely tulajdonosa: Magyar Államvasutak Zrt.

Használat jogcíme: bérlő

Területileg illetékes földgázelosztói engedélyes adatai:

Megnevezése: TIGÁZ-DSO Kft.

Székhely: 4200 Hajdúszoboszló, Rákóczi u. 184.

Levelezési cím: 4200 Hajdúszoboszló, Rákóczi u. 184.

Honlap címe: http://www.tigazdso.hu

A fogyasztott gázmennyiség mérése az alábbi gázmérőkkel történik

|  |  |  |  |  |
| --- | --- | --- | --- | --- |
| Gázmérőt gyártó cég | Gázmérő hitelességének érvényességi ideje\* | Gázmérő gyártási száma | Gázmérő üzeminyomása, mbar | Gázmérők névl. teljesítménye, m3/h |
|  |  | K16950800005484 |  |  |
| A gázmérő korrektorral van felszerelve: IGEN NEM |

\* Abban az esetben kell kitölteni, ha a gázmérő az Eladó vagy a Vevő tulajdonában van

Átszámító korrektor típusa:

A Felhasználási helyen beépített készülékek felsorolása



**Műszaki adatok a felhasználási helyek esetében**

**Felhasználási hely:**

Felhasználási hely neve: MÁV-START Zrt. Vasútijármű Javítási

 Fióktelephely Békéscsaba

Felhasználási hely címe: 5600 Békéscsaba, Kétegyházi u. 11.

Fogyasztási hely POD: 39N050771188000D

Felhasználási hely tulajdonosa: Magyar Államvasutak Zrt.

Használat jogcíme: bérlő

Területileg illetékes földgázelosztói engedélyes adatai:

Megnevezése: Égáz-Dégáz Földgázelosztó Zrt.

Székhely: 9027 Győr, Puskás Tivadar u. 37.

Levelezési cím: 9027 Győr, Puskás Tivadar u. 37.

Honlap címe: http://www.egaz-degaz-foldgazeloszto.hu/

A fogyasztott gázmennyiség mérése az alábbi gázmérőkkel történik

|  |  |  |  |  |
| --- | --- | --- | --- | --- |
| Gázmérőt gyártó cég | Gázmérő hitelességének érvényességi ideje\* | Gázmérő gyártási száma | Gázmérő üzeminyomása, mbar | Gázmérők névl. teljesítménye, m3/h |
|  |  | SC09000003619 |  |  |
| A gázmérő korrektorral van felszerelve: IGEN NEM |

\* Abban az esetben kell kitölteni, ha a gázmérő az Eladó vagy a Vevő tulajdonában van

Átszámító korrektor típusa:

A Felhasználási helyen beépített készülékek felsorolása



***Földgáz-értékesítési Szerződés 2. sz. Melléklete***

**Műszaki adatok a felhasználási helyek esetében.**

**Felhasználási hely:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Sorsz | Elosztó | POD azonosító | Fogyasztási hely neve | Fogyasztási hely címe | Kapacitás lekötés\* | Mérő típus | Gyári szám | 2017.10.01-2018.10.01 fogyasztás összesen m3 | Korlátozási kategória\*\* |
|  1 |  TIGÁZ-DSO Földgázelosztó Kft. |  39N1125800830003 | MÁV-START Zrt. Vasútijármű Javítási Fióktelephely Szolnok  | 5000 Szolnok, Kőrösi út 1-3.  |  52390 MJ/h (1541 m3/h) |   |  K16950800005484 | 2850000  |  III. 1559 m3/h, VII. 155 m3/h, összesen 1559 m3/h |
|  2 | Égáz-Dégáz Földgázelosztó Zrt. | 39N050771188000D  |  MÁV-START Zrt. Vasútijármű Javítási Fióktelephely Békéscsaba |  5600 Békéscsaba, Kétegyházi u. 11. | 4502 MJ/h (132,4 m3/h)  |   | SC09000003619  | 155000  |  nem korlátozható 130 m3/h, összesen 130 m3/h |

\*Megj.: 34 MJ/m3-rel számítva

\*\* Megj.: 4797/2016. MEKH határozat a 2016/2017. évi korlátozási besorolásról, 1. sz. mellékletének 68. oldala (Szolnok VJTH), és 77. oldala (Békéscsaba VJTH) szerint